text:
Okubala 34
Endagaano Enkadde nʼEndagaano Empya
Ensalo za Kanani
34 Mukama Katonda n’agamba Musa nti, 2 (A)“Lagira abaana ba Isirayiri ng’obagamba nti, ‘Bwe muyingiranga mu Kanani, gye mbawa okuba ensi yammwe ey’obutaka bwammwe obw’enkalakkalira, zino ze ziribeera ensalo zaayo:
3 (B)“ ‘Ku bukiikaddyo, ensalo yammwe erizingiramu Eddungu lya Zini n’ekibira ku mabbali ga Edomu. Ku luuyi lw’ebuvanjuba, ensalo yammwe ey’oku bukiikaddyo eritandikira ku Nnyanja ey’Omunnyo w’ekoma ku luuyi olw’ebuvanjuba, 4 (C)n’eyambukira ku Kkubo lya Akulabbimu, n’eraga ku Zini n’ekoma ku bukiikaddyo obwa Kadesubanea. Eriraga e Kazala Dali n’etuuka e Yazimoni, 5 (D)awo w’eriwetera n’egenda ku mugga Wadi ogw’e Misiri n’ekoma ku Nnyanja Ennene.
6 Ku ludda olw’ebugwanjuba, olubalama lw’Ennyanja Ennene lwe lulibeera ensalo yammwe. Eyo y’eriba ensalo yammwe ey’ebugwanjuba.
7 (E)Ku ludda olw’obukiikakkono, ensalo yammwe egenda kuva ku Nnyanja Ennene erage ku Lusozi Koola; 8 (F)eve e Koola erage w’oyingirira Kamasi. Ensalo olwo eriraga e Zedada, 9 ne yeeyongerayo okutuuka e Zifuloni, n’ekoma mu Kazalenooni. Eyo y’eriba ensalo yammwe ey’oku bukiikakkono.
10 Ensalo yammwe ey’ebuvanjuba erigoberera olunyiriri oluva e Kazalenooni okutuuka e Sefamu. 11 (G)Ensalo n’eserengeta okuva e Sefamu okutuuka e Libula ku ludda olw’ebuvanjuba bwa Yaini, n’ebalama amabbali g’ensozi ku ludda olw’ebuvanjuba bw’Ennyanja y’e Kinneresi, y’ey’e Ggaliraaya. 12 Olwo ensalo n’egendera ku mugga Yoludaani n’ekoma ku Nnyanja ey’Omunnyo.
“ ‘Eyo y’eribeera ensi yammwe, n’ezo nga ze nsalo zaayo ku buli luuyi.’ ”
13 (H)Awo Musa n’alagira abaana ba Isirayiri nti, “Ensi eyo muligibawa okubeera obutaka bwabwe obw’enkalakkalira nga mukuba akalulu. Mukama alagidde ensi eyo egabanibwe ebika omwenda n’ekitundu, 14 (I)kubanga ab’empya z’ekika kya Gaadi n’ekya Lewubeeni, n’ab’empya z’ekitundu ky’ekika kya Manase, baamala okugabana obutaka bwabwe. 15 Ebika ebyo ebibiri n’ekitundu byamala okugabana obutaka bwabyo ku ludda olw’ebuvanjuba olw’Omugga Yoludaani ogwa Yeriko okutunuulira enjuba gy’eva.”
Abasajja Abaalondebwa Okugabanyaamu Ensi
16 Mukama Katonda n’agamba Musa nti, 17 (J)“Gano ge mannya g’abasajja abalibagabanyizaamu ensi eyo okubeera obutaka bwammwe: Eriyazaali kabona ne Yoswa mutabani wa Nuuni. 18 (K)Era ojja kulonda mu buli kika omukulembeze omu okuyamba mu kugabana ensi.
19 (L)“Gano ge mannya gaabwe:
“Kalebu mutabani wa Yefune ng’ava mu kika kya Yuda.
20 (M)Semweri mutabani wa Ammikudi ng’ava mu kika kya Simyoni.
21 (N)Eridaadi mutabani wa Kisuloni ng’ava mu kika kya Benyamini.
22 Buki mutabani wa Yoguli ng’ava mu kika kya Ddaani.
23 Kanieri mutabani wa Efodi ng’ava mu kika kya Manase mutabani wa Yusufu.
24 Kemueri mutabani wa Sifutani ng’ava mu kika kya Efulayimu mutabani wa Yusufu.
25 Erizafani mutabani wa Palunaki nga ye mukulembeze okuva mu kika kya Zebbulooni.
26 Palutiyeri mutabani wa Azani
nga ye mukulembeze okuva mu kika kya Isakaali,
27 (O)ne Akikuda mutabani wa Seromi nga ye mukulembeze okuva mu kika kya Aseri,
28 ne Pedakeri mutabani wa Ammikudi nga ye mukulembeze okuva mu kika kya Nafutaali.”
29 Abo be basajja Mukama be yalagira okugabanyaamu ensi ya Kanani okubeera obutaka bw’abaana ba Isirayiri.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


c: text/html

text:
Amawulire
Ab’emikutu gyamawulire bagyemedde gavumenti
Ivan Ssenabulya
December 28th, 2021
Bya Juliet Nalwooga
Ekibiina ekigatta abemikutu gyamawulire National Association of Broadcasters (NAB) bagaanye okuwa gavumenti obudde obwobwerere nga bweyaagira.
Gavumenti okuyita mu kakiiko akatwala ebyempulizganya mu gwanga aka Uganda Communications Commission (UCC) mu bbaluwa gyebawandiika gyebuvuddeko eri ab’emikutu gyamwulire, balagira nti ababaka ba gavumenti nabakozi baayo abalala baweebwenga obudde obwobwerere, okukunga abantu bageme ekirwadde kya ssenyiga omukambwe.
Kino balagira nti kikolebwenga ku TV ne Radio, emirundi 2 bli wiiki ku Lwokusatu neku Sunday ku ssaawa 2 ezakawungeezi.
Mu kino aba UCC baategeeza nga bwebaali bateeka mu nkola ekiragiro kyomukulembeze wegwanga, kyeyayisa nga 15 Novemba.
Kati aba NAB bawandiise ebbaluwa nga 27 Decema 2021, nga baanukula mu kuwakanya ekiragiro kya gavumenti.
Ssentebbe wa NAB Kin Karisa, agambye nti gavumenti bweba eyagala okukunga bantu nokubalaga obukulu bwokugemebwa, batekeddwa okubukinga ate basasule, nga gavumenti bwesasaulira obuwereza bwayo obulala.
Abakulu mu kitongole kyebyobulamu bagamba nti waddenga abantu bongedde okufaayo okwegema, wakyaliwo okubalaata ngabamu tebanajumbira.

robotstxt: allowed

filter: keep


text:
Bannakatemba n’emizannyo mu Uganda bali mu kiyongobero baviiriddwako empagi ebadde eyamaanyi, Omugave Ndugwa Joseph Ssemakula.
Omugave Ndugwa y’eyatandikawo ekibiina ki Black pearls ne riverside theatre, era bannabyamizannyo bangi abagundiivu wano mu Uganda baayita mikono gye.
Omugave Ndugwa abadde mubaka wa Ssaabasajja Kabaka mu South California mu America.
Omu ku b’oluganda lw’omugenzi nga ye Haji Abby Mukiibi era nga yakulira ebiweerezebwa ku mpewo za Cbs ategezeza nti omugenzi abadde atawanyizibwa ekirwadde ekya Kokolo okumala ekiseera.
Omugave Ndugwa Joseph Ssemakula afiiridde mu America mu Ssaza lye California.
Haji Abby Mukibi ategezezza nti mu kiseera kino bakola ku nteekateeka ez’okuzza kuno omubiri gwo mugenzi.
Andrew Benon Kibuka munakatemba omutuutumufu mu gwanga abanji gwebamanyi nga Ddube atasasula Bodaboda, omugenzi amwogeddeko nga omuntu akoze omulimu omukulu ennyo mu kisawe kya Katemba, bangi abali mu mulimu guno kwebatambulidde ekiseera kyonna.
Omumbejja Mariam Ndagire agamba nti omugezi abadde ayagalanyo okutumbula ebitoone byabantu naddala emiti emito, era nti abadde muwandiisi mulungi.
Agambye nti kyasinga okumwenyimirizaamu kwekuba nti yabawa omukisa n’abatendeka okuzannya n’okuwandiika emizannyo awatali kukotoggera muntu yenna, wadde okubasaba ensimbi.
Mariam Ndagire yennyamidde olw’okuba ng’emizannyo gy’omugenzi Omugave Ndugwa mingi gy’awandiise wabula tegikubiddwa mu byapa, abalijja okugisomomako so nga girimu eby’okuyiga nkumu.
Charles James Ssenkubuge ategezezza nti omugenzi abadde muntu ayagaliza era nga musomesa mulungi, nti naye amuyigiddeko bingi.
Bisakiddwa : Nakato Janefer


text:
Omumyuka asooka owa ssaabaminisita w’eggwanga era eyali sipiika wa parliament eye 10, Rebecca Alitwala Kadaga,atenderezza emirimu egyakolebwa eyamuddira mu bigere Jacob Oulanyah.
Amwogeddeko ng’omukulembeze eyalina obukugu obwenjawulo mu kunoonyereza ku nsonga.
Rebecca Alitwaala Kadaga obubaka bwe obusiima omugenzi Oulanyah, abuwandiise mu kitabo ekyatekebwa ku parliament, abakungubazi mwebawandiika obubaka obwokusaasira n’okukungubaga.
Kadaga agambye nti ekiseera Oulanyah weyabeerera omumyuka we mu parliament eyomwenda ne 10 wakati womwaka 2011 okutuusa 2021, yamuyamba nnyo mu kutambuza emirimu gya parliament, olwobukugu bweyalina mu kunoonyereza ku nsonga ez’amateeka nebirala.
Kadaga agambye nti Oulanyah era yali mujjumbize mu mirimu gyonna parliament gyeyamutumanga, era yonna gyeyakiikiriranga parliament ebibala ebyavaayo byeyogerera.
Kadaga okuva lweyava ku kifo kya sipiika mu mwezi ogw’okutaano omwaka 2021, Jacob Oulanyah mweyamuwangulira akalulu ka sipiika,olwaleero lwasoose okuddamu okulinnya ku parliament oluvannyuma lw’emyeI kkumi.
Nebweyali asunsulwa ku kifo ky’omumyuka asooka owa ssaabaminisita, Kadaga yayitira ku mutimbagano ku nkola eya Zoom, ku parliament teyalinnyayo.


text:
Ekittavu ky’ensimbi z’abakozi mu Uganda ki National Social Security Fund (NSSF), kyakafulumya obuwumbi bwa shs 78 n’obukadde 800 (shs78.8b), ku nteekateeka y’okusasula abakozi ekitundu ku sente zabwe zebaaterekayo.
Abakozi abasoba mu mitwalo ena bebassaayo okusaba okuwebwa ekitundu ku sente zabwe, nga besigama ku tteeka eppya eriruƞamya enzirukanya y’emirimu gya NSSF.
Abakozi abasusizza emyaka 45 baweereddwa ebitundu 20% ku ssente zebalinayo, n’ebitundu 50% eri abaliko obulemu.
Ssenkulu wa NSSF Richard Byarugaba agambye nti abantu omutwalo 14,690 bebaakassaayo okusaba kwabwe, era bonna wamu bakuwebwa obuwumbi obusoba mu 350.
Abantu bano ebitundu 30% bokka bebaakafuna ku ssente.
Byarugaba agamba nti NSSF yali yakugaba ensimbi obuwumbi 50 buli wiiki, wabula mu wiiki esoose wakati wa 7 – 22 march 2022, baagabye obuwumbi 78 n’obukadde 800 (shs 78.8b).
Byarugaba agamba nti omuntu eyakafuna ensimbi ennyingi eziweza ebitundu 20 %, yakafuna obukadde 500, wabula ng’abasigadde ebitundu 80% tebaweza bukadde kkumi (shs 10m).
Abantu 5,990 bebaataddeyo okusaba kwabwe nga bayita ku mutimbagano, ate abalala 8,697 baagenze butereevu ku wofiisi za NSSF.


text:
Bya Davis Ddungu
Omubiri gwa Namasole Margret Nagawa Ssiwoza, guterekeddwa ku kyalo Kyaliwajjala mu municipaali ye Kira mu district ye Wakiso.
Namasole yazaama nga 30 November 2021, oluvanyuma lwokutawanyizibwa obulwadde okumala akaseera, era ssanduukoye ebikiddwako bendera ya Buganda.
Bw’abadde akulembeddemu okusaba n’okubuulira mu kuziika e Kyaliwajja, omulabirizi wa central Buganda eyawummula, Kitaffe mu Katonda Rt Rev. Jackson Matovu, agambye nti Namasole alese omulembe ogukyetaagisa okulungamizibwa okutereza ebiseera eby’omumaaso, byagambye nti byetaaga kuwonga nnyo eri omutonzi.
Namasole Margret Nagawa Siwoza nga tanaterekebwa, ekanisa ya Uganda esoose okusabira omwoyo gwe mu ngeri ey’enjawulo n’okujjukira emirimu omugenzi gyakoledde eggwanga n’eddiiniye ey’obukulisitaayo.
Bwabadde yeetabye mu kusaba kuno okubadde mu lutikko ya St Paul e Namirembe enkya ya leero, Katikkiro wa Buganda, Charles Peter Mayiga ategezezza Obuganda nti Obwakabaka bwafunye Namasole omujja, kyokka nti wakulangirirwa mu kaseera akatuufu.
Katikkiro era annyonyodde nti Namasole Ssiwoza akoze kinene okwagazisa abavubuka emirimu gy’obwakabaka n’okubalaga amakulu g’obwa Namasole.
Ssabalabirizi w’ekkanisa ya Uganda, The Most Rev. Dr. Samuel Steven Kazimba Mugalu Mboowa, asinzidde mu kusaba kuno, naakakasa nti ekkanisa efiiriddwa omuntu abadde ayagala eddiini era asaasidde Obwakabaka okuviibwako empagi ey’amaanyi.
Omulabirizi we Namirembe, Wilberforce Kityo Luwalira, n’omulabirizi wa West Buganda, Henry Katumba Tamale, abakulembeddemu okubuulira, basabye abantu okufaayo okwetegekera ebiseera byabwe eby’omumaaso naddala eby’omuggulu oluvanyuma lw’okufa, kyokka nti kino kyakusoboka ssinga abantu banadda eri Katonda mu nneyisa n’ebikolwa byabweĺ.
Omutaka jjajja Mugema Charles Nsejjere, akulira ekika ky’enkima mu bubaka bwayisizza mu katikkiro w’ekika, Mugadya Micheal, agambye nti ekika kifiiriddwa omuntu abadde ayagala ennyo okulwanirira obutonde bwensi, omwana omuwala, n’obwakabaka.
Abaana b’omugenzi nga bakulembeddwamu, Anthony Nakibinge, beeyamye okukulemberamu emirimu gyannyabwe naddala okuba abeetowaze eri buli muntu.
Okusaba kuno kwetabiddwamu abaana b’engoma, Abalangira n’abambejja, Ba Nnalinya, Maama Nabagereka, ba minister ba Buganda, Katikkiro eyawummula Dan Muliika, minister omubeezi ow’eby’amawulire n’okulungamya eggwanga, Joyce Juliet Nabbosa Ssebugwawo, bannabyabufuzi, nga bakulembeddwamu akulira ekibiina kya NUP Robert Kyagulanyi Ssentamu Bobi Wine, n’akulira oludda oluwabula gavumenti mu paalamenti, Owek Mathias Mpuuga, abalabirizi okuli owa West Buganda, Katumba Tamale n’owe Mukono, James Ssebaggala, Msgr Charles Kasibante kulwa Ekereziya, abawule n’abantu abalala bangi.
Namasole yazaalibwa mu 1945, yafa nga 30 November 2021, era w’afiiridde ng’aweza emyaka gy’obukulu 76, alese abaana 7, abadde mufumbo ew’omwami Herbert Muyanja.
Omugenzi Namasole Margret Nagawa Siwoza Nagawa, y’atandika obuwereza bwe mu mwaka gwa 2013 oluvanyuma lwa Namasole Rebecca Zirimbuga okuseerera.
Namasole Zirimbuga yeyasikira Namasole Sarah Nalule Kisosonkole eyazaala Ssabasajja Kabaka Ronald Muwenda Mutebi II.


text:
Minisita avunaanyizibwa ku nsonga z’ettaka, amayumba n’enkulaakulana y’ebibuga Hon. Judith Nabakooba avuddeyo nagumya abakungu okuva EU ne GIZ nti Gavumenti neteefuteefu okumalawo obukuubagano bwonna obuliwo wakati wa Bannanyini ttaka wamu n’abebibanja ku ttaka lya mayiro.
Minisita Nabakooba yabadde asisinkanye abakungu okuva mu EU ne GIZ ku lwa Gavumenti okubeebaza omulimu gwebakoze mu Disitulikiti y’e Mityana, Mubende, Kassanda ne Gomba okulaba nti bamalawo obukuubagano ku ttaka wakati wabasenze ne bannanyini ttaka ekiyambye okukendeeza kukugobaganya abantu ku ttaka.
Nabakooba yakakasizza abakungu bano nti Gavumenti egenda kukola kyonna ekisoboka okulaba nti ewandiisa abasenze bonna ku ttaka era okulaba nti bafuna Certificate of occupancy ku mutendera oguddako.
Abakungu okuva mu EU ne GIZ okwabadde; Iris Knabe (German Embassy), Christina Banuta (EU), James Macbeth Forbes (GIZ Country Director), Chistina Ketter ne Daniel Kirumira (GIZ – RELAPU Project) basuubizza okuwagira Gavumenti mukumalawo obukuubagana obwekuusa ku byettaka.
Share.


text:
Ekyamateeka Olwokubiri 13
Endagaano Enkadde nʼEndagaano Empya
13 (A)Mu mmwe bwe mulabikangamu nnabbi oba omuntu n’akutegeeza eby’omu maaso nga yeeyambisa ebirooto, n’alangirira ebyamagero oba ebyewuunyisa ebijja okubeerawo, 2 (B)era ebyamagero ebyo, oba ebyewuunyisa ebyo by’anaabanga alangiridde ne bituukirira, n’alyoka akugamba nti, “Ka tugoberere bakatonda abalala era tubaweerezenga” (bakatonda ggwe b’otomanyangako), 3 (C)towulirizanga bigambo bya nnabbi oyo, oba omuloosi w’ebirooto oyo. Kubanga Mukama Katonda wammwe anaabanga abagezesa bugezesa ategeere obanga munaabanga mumwagala n’omutima gwammwe gwonna n’emmeeme yammwe yonna. 4 (D)Mukama Katonda wammwe gwe munaagobereranga, era ye yekka gwe munaatyanga, era amateeka ge, ge munaakwatanga, era n’eddoboozi lye, lye munaawulirizanga era lye munaagonderanga, era ku ye kwe munaanywereranga. 5 (E)Kale nno nnabbi oyo, oba omuloosi w’ebirooto oyo anattibwanga, kubanga anaabanga abasasamaza mujeemere Mukama Katonda wammwe, eyabaggya mu nsi ey’e Misiri, n’abanunula mu nnyumba ey’obuddu, nnabbi oyo ng’akusasamaza, ove mu kkubo ettuufu Mukama Katonda wo lye yakulagira okutambulirangamu. Bw’otyo ekibi ekiri mu mmwe, bw’onookimalangamu.
6 (F)Omuntu yenna, ne bw’abanga muganda wo oba mutabani wo, oba muwala wo, oba mukazi wo omuganzi ennyo, oba mukwano gwo gw’oyagala ennyo ow’okulusegere, n’akusendasendanga mu kyama ng’agamba nti, “Jjangu tugende tusinze bakatonda abalala,” bakatonda ggwe b’otomanyangako, ne bakadde bo be batamanyangako, 7 bakatonda ab’abantu ababeetoolodde, ab’oku muliraano, oba abeewala, okuva ensi gy’etandikira ne gy’ekoma, 8 (G)tomuwulirizanga, so by’anaakugambanga tobikolanga. Tomusaasiranga era tomuzibiikirizanga wadde okumusonyiwanga. 9 (H)Omuttiranga ddala. Gw’omusokangako ng’attibwa n’abantu bonna ne bassa okwo. 10 Onoomukubanga amayinja n’omutta, kubanga anaabanga agezezzaako okukukyusa akuggye ku Mukama Katonda wo eyakuggya mu nsi ey’e Misiri mu nnyumba ey’obuddu. 11 (I)Kale Isirayiri yonna banaakiwuliranga banaatyanga, era tewaabeerengawo mu mmwe n’omu anaddangayo okukola ekibi ng’ekyo.
12 Bw’owuliranga mu kimu ku bibuga Mukama Katonda wo by’akuwa okubeerangamu, 13 (J)nga mulimu abantu abali mu mmwe abasituse ne basikiriza abantu b’omu kibuga kyabwe ekyo nga babagamba nti, “Ka tugende tusinze bakatonda abalala,” bakatonda be mutamanyangako, 14 kale nno kikusaanira obuulirizenga nnyo ku kintu ekyo, okyekebejjenga, okyekkaanyizenga ddala. Bwe kinaakakasibwanga nga kya mazima, nga wakati mu mmwe waliwo abakoze ekintu ekibi bwe kityo, 15 kale, abantu bonna abanaabeeranga mu kibuga onoobattanga n’ekitala, awamu n’ebisolo byabwe bye balunda byonna. 16 (K)Omunyago gwonna onoogukuŋŋaanyizanga wakati mu kibangirizi eky’omu kibuga, era onooyokyanga ekibuga kyonna n’omunyago gwako n’omuliro, ng’ekiweebwayo ekiri awamu ekyokebwa eri Mukama Katonda wo. Ekibuga ekyo kinaasigalanga awo nga kifunvu eky’olubeerera, tekiddibwengamu kuzimbibwa. 17 (L)Tewaabeerengawo kintu na kimu ku ebyo ebinaabanga bimaze okukolimirwa ky’onoosangibwanga nakyo, bwe butyo obusungu bwa Mukama obunaabanga obungi ennyo bunakkakkananga; anaakukwatirwanga ekisa, n’akulaganga okwagala kwe, n’akwongeranga okwala, nga bwe yalayirira bajjajjaabo, 18 (M)kubanga onoogonderanga eddoboozi lya Mukama Katonda wo n’okwatanga amateeka ge gonna ge nkuwa leero, n’okolanga ebisaanidde mu maaso ga Mukama Katonda wo.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
2 Samwiri 13
Endagaano Enkadde nʼEndagaano Empya
Amunoni ne Tamali
13 (A)Abusaalomu, mutabani wa Dawudi yalina mwannyina omulungi, omubalagavu erinnya lye Tamali[a], naye Amunoni omu ku batabani ba Dawudi omulala n’ayagala okwebaka naye. 2 Amunoni n’atawaana nnyo mu nsonga eyo n’okulwala n’alwala, kubanga Tamali yali mbeerera[b], Amunoni n’akisanga nga kizibu okumufuna. 3 (B)Naye Amunoni yalina mukwano gwe ennyo, eyayitibwanga Yonadabu mutabani wa Simeeya mukulu wa Dawudi, eyali omusajja omukujjukujju. 4 N’abuuza Amunoni nti, “Kiki ekikutawanyanga buli nkya, ggwe omwana wa kabaka? Lwaki tombulira?” Amunoni n’amugamba nti, “Njagala Tamali, mwannyina Abusaalomu muganda wange.” 5 Yonadabu n’amugamba nti, “Genda mu kitanda weefuule okuba omulwadde. Kitaawo bw’anajja okukulaba mugambe nti, ‘Gamba mwannyinaze Tamali ajje ampe ku kyokulya. Mukkirize anteekereteekere ekyokulya nga mmulabako n’amaaso, n’oluvannyuma andiise.’ ”
6 Awo Amunoni n’agenda n’agalamira ku kitanda kye ne yeefuula okuba omulwadde; kabaka bwe yagenda okumulaba n’okumusaasira, Amunoni n’amugamba nti, “Nkwegayiridde, kkiriza Tamali ajje anfumbire emigaati nga mulaba ku maaso, n’oluvannyuma andiise.”
7 Awo Dawudi n’atumya Tamali n’amugamba nti, “Genda ewa muganda wo Amunoni mu nnyumba ye, omuteekereteekere ekyokulya.” 8 Tamali n’agenda ewa Amunoni n’amusanga ng’agalamidde ku kitanda kye. Tamali n’addira obuwunga n’abukanda, n’akola emigaati Amunoni ng’alaba, n’agifumba. 9 (C)Tamali n’addira olukalango, n’aluggyako bye yafumbirako, Amunoni ng’alaba naye n’agaana okulya.
Awo Amunoni n’alagira abaddu be nti, “Buli muntu afulume.” Buli muntu n’afuluma, n’asigalamu ne Tamali. 10 Amunoni n’agamba Tamali nti, “Ndeetera emmere eno mu kisenge kyange, ondiise.” Awo Tamali n’addira emigaati gy’afumbye, n’agitwalira Amunoni mwannyina mu kisenge kye. 11 (D)Naye bwe yagimusembereza okulya n’amukwata, n’amugamba nti, “Jjangu weebake nange, mwannyinaze.”
12 (E)N’amuddamu nti, “Nedda, mwannyinaze, tonkwata n’amaanyi. Ekyo tekikolwa mu Isirayiri. Tokola kya kivve bwe kityo. 13 (F)Nsaasira, nnadda wa obuswavu? Ate ggwe, onoobeera ng’omu ku basajja abasirusiru mu Isirayiri. Nkwegayiridde yogera ne kabaka, tajja kukuziyiza nkufumbirwe.” 14 (G)Naye n’agaana okumuwuliriza, n’amukwata olw’empaka, kubanga yali amusinza amaanyi, ne yeebaka naye.
15 Oluvannyuma Amunoni n’amukyawa nnyo nnyini, okusinga ne bwe yamwagala, n’amulagira nti, “Golokoka ofulume.” 16 Tamali n’amuddamu nti, “Nedda! Okungoba kibi okusinga ekikolwa ky’onkoze.” Naye n’agaana okumuwuliriza. 17 N’ayita omuddu ey’amuweerezanga n’amugamba nti, “Omukazi oyo muggye mu maaso gange, omuggalire ebweru.” 18 (H)Awo omuddu we n’afulumya Tamali ebweru, n’aggalawo oluggi. Yali ayambadde ekyambalo ekiwanvu nga ky’amabala mangi, kubanga eyo ye yabeeranga ennyambala ey’abambejja embeerera. 19 (I)Tamali n’ateeka evvu mu mutwe gwe, n’ayuza ekyambalo kye, n’ateeka omukono ku mutwe gwe n’agenda ng’akaaba. 20 Abusaalomu mwannyina n’amubuuza nti, “Obadde ne mwannyoko Amunoni? Sirikawo mwannyinaze, oyo mwannyoko. Ekyo kireme okukunakuwaza.” Awo Tamali n’abeeranga ne mwannyina Abusaalomu, nga mukazi munaku.
21 (J)Kabaka Dawudi bwe yakiwulira, n’asunguwala nnyo. 22 (K)Naye Abusaalomu n’atabaako kigambo ky’ayogera ne Amunoni, ekirungi oba ekibi, kyokka n’akyawa Amunoni kubanga yayonoonyesa Tamali mwannyina.
Abusaalomu Atta Amunoni
23 (L)Bwe waayitawo emyaka ebiri nga kiseera kya kusala ebyoya by’endiga, ng’abasazi ba Abusaalomu bali e Baalukazoli, ekiriraanye Efulayimu, Abusaalomu n’ayita abaana ba kabaka bonna. 24 Abusaalomu n’agenda eri kabaka n’amugamba nti, “Omuddu wo alina abasazi ab’ebyoya by’endiga baaleese. Nkusaba kabaka n’abakungu be, mujje munjagulizeeko.” 25 Kabaka n’amuddamu nti, “Nedda, mwana wange. Ffenna bwe tunajja, tujja kuzitoowerera.” Abusaalomu n’amwegayirira nga bw’amuwaliriza, naye n’agaana okugenda, wabula n’amusabira omukisa. 26 Awo Abusaalomu n’amugamba nti, “Ggwe bw’oba nga tojje, nkwegayiridde okkirize Amunoni agende naffe.” Kabaka n’amubuuza nti, “Lwaki Amunoni agenda nammwe?” 27 Naye Abusaalomu n’amwegayirira nnyo okutuusa bwe yakkiriza Amunoni n’abaana ba kabaka bonna okugenda naye.
28 (M)Awo Abusaalomu n’alagira abaddu be nti, “Muwulire! Mugenderere okulaba Amunoni ng’atudde, n’omutima gwe nga musanyuukirivu; bwe n’abagamba nti, ‘mutte Amunoni,’ mumutte. Temutya, si nze mpadde ekiragiro? Mube n’amaanyi era mube bazira.” 29 Awo abasajja ba Abusaalomu ne batta Amunoni nga Abusaalomu bwe yabalagira. Abaana ba kabaka bonna ne basituka ne beebagala buli muntu ennyumbu ye ne badduka. 30 Bwe baali bakyali mu kkubo, amawulire ne gatuuka eri Dawudi nti, “Abusaalomu asse abaana ba kabaka bonna, era tewasigadde n’omu.” 31 (N)Kabaka n’agolokoka n’ayuza ebyambalo bye, ne yeebaka mu ttaka n’abaddu be bonna abaaliwo ne bayuza ebyambalo byabwe.
32 Naye Yonadabu mutabani wa Simeeya, mukulu wa Dawudi, n’ayogera nti, “Mukama wange kabaka aleme okulowooza nga basse abalangira bonna, Amunoni yekka y’afudde. Era ekyo kye kyali ekigendererwa kya Abusaalomu okuva ku lunaku Amunoni lwe yakwata Tamali mwannyina. 33 Noolwekyo mukama wange kabaka aleme okweraliikirira olw’amawulire g’afunye agagamba nti abaana ba kabaka bonna bafudde. Amunoni yekka ye afudde.” 34 Kyokka Abusaalomu n’adduka. Omuvubuka omukuumi n’ayimusa amaaso ge, n’alengera abantu bangi mu kkubo ery’ebugwanjuba nga bakkirira ku mabbali g’olusozi. 35 Awo Yonadabu n’agamba kabaka nti, “Laba abaana ba kabaka bajja; kituukiridde omuddu wo kye yayogedde.” 36 Bwe yali yakamala okwogera, abaana ba kabaka ne bayingira nga bakuba ebiwoobe. Kabaka n’abaddu be nabo ne bakaaba nnyo nnyini.
37 (O)Abusaalomu ye n’addukira eri Talumaayi mutabani wa Ammikuli, kabaka w’e Gesuli, Dawudi n’amukaabiranga buli lunaku. 38 Abusaalomu n’amala e Gesuli emyaka esatu. 39 (P)Naye omutima gwa Dawudi ne gwegomba okulaba ku Abusaalomu, kubanga yali akubagizibbwa olw’okufa kwa Amunoni.
Footnotes
- 13:1 Tamali yali muwala wa Maaka, omumbejja w’e Gesuli (3:3). Amunoni yali mutabani wa Akinoamu. Akinoamu ye yali mukyala wa Dawudi omukulu, nga Amunoni ye mutabani wa Dawudi omukulu, nga y’ateekwa okusikira Dawudi ku ntebe ey’obwakabaka
- 13:2 Abawala abaali tebannafumbirwa, baabeeranga mu nnyumba z’abakazi nga tebakyalira basajja, newaakubadde okukyalira bannyinaabwe.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Ministry yeebyobulamu erangiridde abantu 671 abazuliddwamu ekirwadde kya COVID 19 mu results ezifulumye mu kiro ekikesezza olwa leero ekiretedde omuwendo gwabantu abakazulibwamu Covid 19 mu Uganda sabiiti eno, okuweera 3,231.
Kaakano omuwendo gwabantu omugatte abaakazulibwamu obulwadde buno, batuuse ku 25,730, ssonga nabaakafa beweza 220 oluvanyuma lwokulangirira omulala akutuse ekirwadde kino nate.
Ministry yeebyobulamu egamba nti omuntu omu yekka yeyazulidwamu obulwadde okuva ebweru wa Uganda nga yabadde ayitidde kunsalo ye malaba okuva mu ggwanga lya Kenya, ssonga abalwadde 670 bbo basangiddwa wano munda mu ggwanga.
Wano mu Kampala abalwadde bazuddewo (288), Wakiso (103), Kabale (44), Lyantonde (38), Mbarara (37), Kalungu (28), Kyotera (18), Kanungu (13), Luwero (12), Jinja ne, Rukiga (9), Mbale (8), Butambala ne, Lwengo (7) nawalala.
Emmanuel Ainebyona, ayogerera ministry yeebyobulamu agamba nti abantu abalala 95 basiibuddwa nga abakasiibulwa mu ggwanga kati baweze 9,605 ssonga omuwendo ogwakakeberebwa guweze emitwalo 66, mu 6,328 oluvanyuma lwokukebeza abalala 5,570 eggulo.


text:
Omusinga Avunaaniddwa Emisango Emirala 41
Enkya ya leero Omusinga wa Rwenzururu Charles Wesley Mumbere azziddwayo mu kkooti e Jinja ye n’abambowa kko n’abagoberezi be gyebavunaniddwa emisango 41 okuli ogw’obutujju, ogw’okulya mu nsi yaabwe olukwe, ogw’obutemu, ogw’okugezaako okutta n’emirala mingi.
Bano oluvannyuma lw’okusomerwa emisango gyabwe omulamuzi n’alagira bazzibweyo ku alimanda mu makomera agenjawulo okuli ely’e Kirinya, Bugungu n’e Luzira era nga e Luzira Omusinga naye gyasindikiddwa okugira nga abeerayo okutuusa lwaliddamu okulabikako mu kkooti. Wabula bano bonna emisango bagyeganye


text:
Bya Issah Kimbugwe
Ekibiina ekiddukanya omupiira mu Uganda ekya FUFA, kisazeewo mu ngeri eyenjawulo okukungubagira abadde sipiika wa parliament Jacob Oulanyah.
FUFA erangiridde enteekateeka ey’okujjukira omugenzi nga bawaayo akadde ka ddakiika emu ng’omupiira tegunatandika okumujjukira.
Enteekateeka eno ekwata ku mipiira gyonna egiri wansi wa FUFA egya basajja n’abakazi,okutandika olwaleero nga 6 okutuuka nga 10 omwezi guno ogwa April.
Omwogezi wa FUFA Ahmed Hussein agambye nti ng’emipiira gyonna teginatandika, abazannyi, baddidifi, abawagizi na bonna abali mu kisaawe, omusirikamu akadde ako akaweereddwayo mu mupiira,okujjukira Jacob Oulanyah.
Ahmed Hussein agambye nti omugenzi Jacob Oulanyah abadde mukwasi wa goolo ku ttiimu ya parliament, abadde muyima wa ttiimu ya Acholi province mu mpaka za FUFA Drum, ate yali mugenyi owenjawulo ku mpaka za FUFA Awards ez’omwaka oguwedde eza 2021.


text:
Bya Issah Kimbugwe
Club ya Kyetume FC egucangira mu liigi y’ekibinja eky’okubiri ekya FUFA Big League eddukidde mu kibiina ekiddukanya omupiira mu Uganda ekya FUFA newawabira club ya Proline, egirumiriza okuzanyisa abazannyi abatakirizibwa mu mateeka.
Kyetume erumiriza club ya Proline nti yazanyisa abazannyi 3 abaali tebakkirizibwa, bwe baali battunka mu liigi ku lw’okuna oluyise.
Omupiira ogwo gwali mu kisaawe kye Nakisunga mu district ye Mukono.
Proline yaguwangula ku goolo 3-2.
Abazannyi Kyetume berumiriza kuliko Ibrahim Sendi, Brian Mato ne Noordin Bunjo.
Kyetume Fc egamba nti baali abazannyi abo baali bawezezza kaadi kaadi 3 buli omu eza kyenvu, kyokka nga tebaliba mupiira gwonna gwebaawumukamu ng’a amateeka bwe galagira.
Embeera eyo yeemu gyebuvuddeko mu liigi ya babinywera eya Uganda Premier League, FUFA yagabira club ya Vipers obubonero 3 ne goolo 3, olwa tiimu ya Tooro United bwe baali battunka mu liigi okukozesa omuzannyi eyalina kaadi 3 eza kyenvu.


text:
3
Okusaba kwa Kaabakuuku
1 Okusaba kwa nnabbi Kaabakuuku, okw’Ekisigiyonosi.
2 Ayi Mukama, mpulidde ebigambo byo;
mpulidde ettutumu lyo Ayi Mukama, ne ntya.
Bizze buggya mu nnaku zaffe,
bimanyise mu biro bino,
era mu busungu jjukira okusaasira.
3 Katonda yajja ng’ava e Temani,
Omutukuvu oyo ng’ava ku lusozi Palani.
Ekitiibwa kye kyatimbibwa ku ggulu,
ensi n’eryoka ejjula ettendo lye.
4 Okumasamasa kwe ne kulyoka kubeera ng’enjuba evaayo.
Ebimyanso byayakanga okuva mu mukono gwe,
era omwo mwe mwasinziiranga amaanyi ge ag’ekitalo.
5 Kawumpuli ye yakulembera,
Endwadde endala zinaamutta ne zigoberera.
6 Yayimirira n’anyeenyanyeenya ensi;
Yatunula n’akankanya amawanga.
Ensozi ez’edda za merenguka,
obusozi obw’edda ne buggwaawo. Engeri ze, za mirembe na mirembe.
7 Nalaba eweema z’e Kusani nga ziri mu nnaku:
n’entimbe ez’ensi ya Midiyaani nga zijugumira.
8 Ayi Mukama, wanyiigira emigga?
Obusungu bwo bwali ku bugga obutono?
Wanyiigira ennyanja
bwe weebagala embalaasi zo,
n’olinnya ku magaali go ag’obuwanguzi?
9 Wasowolayo akasaale ko,
wategeka okulasa obusaale;
ensi n’ogyawulayawulamu n’emigga.
10 Ensozi zaakulaba, ne zeenyogootola;
Amataba ne gayitawo mbiro,
obuziba bw’ennyanja ne buwuluguma,
ne busitula amayengo gaayo waggulu.
11 Enjuba n’omwezi ne biyimirira butengerera mu bifo byabyo,
olw’okumyansa kw’obusaale bwo nga buwenyuka,
n’olw’okumyansa kw’effumu lyo eritemagana.
12 Watambula okuyita mu nsi ng’ojjudde ekiruyi,
wasambirirasambirira amawanga mu busungu bwo.
13 Wavaayo oleetere abantu bo obulokozi,
olokole gwe wafukako amafuta;
Wabetenta omukulembeze w’ensi ekola ebibi,
ng’omwerulira ddala okuva ku mutwe okutuuka ku bigere.
14 Wafumita omutwe gwe n’effumu lye ye,
abalwanyi be bwe baavaayo okutugoba,
nga bali ng’abanaatumalawo,
ffe abaali baweddemu essuubi nga twekwese.
15 Walinnyirira ennyanja n’embalaasi zo,
n’otabangula amazzi amangi.
Okusanyukira mu Mukama
16 Nawulira, n’omutima gwange ne gukankana
n’emimwa gyange gijugumira olw’eddoboozi eryo;
Obuvundu ne buyingira mu magumba gange,
amagulu gange ne gakankana.
Naye nnaalindirira n’obugumiikiriza olunaku olw’okulabiramu ennaku
bwe lulijjira eggwanga eritulumba.
17 Wadde omutiini tegutojjera,
so n’emizabbibu nga tegiriiko bibala,
amakungula g’emizeeyituuni ne gabula,
ennimiro ne zitabala mmere n’akamu,
endiga nga ziweddemu mu kisibo,
nga n’ente tezikyalimu mu biraalo,
18 kyokka ndijaguliza Mukama,
ne nsanyukira mu Katonda Omulokozi wange.
19 Mukama Katonda, ge maanyi gange;
afuula ebigere byange okuba ng’eby’empeewo,
era ansobozesa okutambulira mu bifo ebigulumivu.
Ya Mukulu wa Bayimbi, ku bivuga byange ebirina enkoba.


text:
Rt. Hon. Robinah Nabbanja avuddeyo nanenya nnyo Abasomesa b’amasomo ga ‘Arts’ olwokuvaayo nebediima okusomesa abaana b’Eggwanga Yuganda nga bekwasa ekya Gavumenti okwongeza basomesa banaabwe aba ‘Science’ omusaala bo nebatalowoozebwako.
Ono agamba nti bano basaana bajjukire nti Gavumenti yabasasula omusaala gwabwe ggwonna okumala emyaka ebiri ensi bweyali erwanagana n’ekirwadde kya ssenyiga omukambwe lumiima mawuggwe owa COVID-19 so nga baali tebasomesa. Nabbanja bano abasabye basooke bakakane Gavumenti emalirize banaabwe aba ‘Science’ n’abasirikale ba Poliisi n’oluvannyuma nabo yakubalowoozaako.
Share.


text:
Ssaabasajja Kabaka Ronald Muwenda Mutebi II asiimye Abaami be ab’Amasaza bafune emmotoka zibayambe okutambuza emirimo gyaabwe obulungi.
- Muddeyo musomese abaana b’Eggwanga – Pulezidenti Museveni
- Abadde agezaako okubba bamukubye essasi mu butuuliro
- Omuvubuka afiiridde mukugezesebwa okuyingira UPDF
- Pulezidenti Museveni asisinkanye aba UNATU
- Abakozi ku ssamba y’amajaani e Bushenyi bekalakaasizza
- Spice Diana jangu obitebye – Poliisi
- Katikkiro agenze Ssese kubunyisa njiri ku mukenenya
- Ssaabasajja Kabaka asiimiddwa ekitongole kya UNAIDS


text:
Kkooti eyókuluguudo Buganda etadewo ennaku zómwezi nga September 10th 2020 okuwulirirako okusaba kwámunnamateeka Male Mabirizi mwayagalira kooti ekise ekibaluwa kibakuntumye eri omubaka wa Kyadondo East mu palamenti, Robert Kyagulanyi lwakulimba myaka gye.
Omulamuzi Stella Amabilisi yalaze ennaku zino
Okusinzira ku biwandiiko ebyatwalibwa mu kkooti ngénnaku zomwezi August 31st 2020, Kyagulanyi Kyangulanyi alina okwewozako ku bigambibwa nti yalimba abakulu abakola ku bya passport nti yazaalibwa mu 1982 songa yazaalibwa mu 1980.
Okusinzira ku biwandiiko bya UNEB ne Makerere University, Mabirizi agamba nti Kyagulanyi nga akyali muyizi mu siniya yalaga nti 1980.
Mabirizi agamba nti ayagala ebya Kyagulanyi okwesimbawo ku ntebe eyóbukulembeze bweggwanga mu kulonda okujja bisazibwemu lwakulimba myaka.


text:
Bya Diana Kibuuka Empisi kye kisolo ekisinga okumanyibwa okuba eky'amaddu amangi, era ng'ebeera erookeera buli kanyama keraba. Empisi nsolo zirya era ziwoomerwa nnyo ennyama, wabula nga zirimu n'ebika ebimu ebirya...Read more
Kino ekinyonyi kiyitibwa Naddibanga Wano mu Buganda, ebinyonyi eby’enjawulo miziro era byenyumirizibwamu nnyo. Waliwo abeddira Ngaali, Nakisinge, Kunguvvu, Ennyange n’ Ennyonyi Endiisa , era ky’abuvunanyizibwa...Read more
Joel Ssenyonyi Omubaka wa Nakawa West era ssentebe wa COSASE Ebitongole okuli nebya government ebyalina okuweebwa ettaka mu bitundu bye Nsambya ku ttaka ly'ekitongole ky'eggaali y'omukka...Read more
Omugenzi Ssaabasumba Cyprian Kizito Lwanga Mu bitambiro bya missa byonna ebisomeddwa mu ekereziya okwetoloola essaza ekkulu erya Kampala,bajjukidde bweguweze omwaka omulamba bukyanga eyali Ssabasumba Dr Cyprian...Read more
Ekikka nga kifubutuka ku sitoowa ekutte omuliro ku ministry y'eby'obulimi n'obulunzi Police ekutte abantu babiri bajiyambeko mu kunoonyereza kwetandise,ku kivuddeko omuliro ogukutte etterekero lya Ministry y'eby'obulimi...Read more
Ababaka ba parliament Ssegirinya Mohammed owa Kawempe North ne Allan Ssewanyana owa Makindye West bakulindako emyezi nga ebiri miramba, kkooti ejulirwamu emalirize okuwulira emisango gyebyokulonda okusobola okutunula mu kujulira...Read more
Abaddu ba Allah abayisiraamu okwetoloola ensi yonna,olwaleero batandise okusiiba omwezi omutukuvu ogwa Ramadhan,okujjuza empagi ey’okuna okuzimbiddwa obuyisiraamu. Abasiramu ekisiibo bakitandise n’okulya ddaaku obudde nga bukya, bakusiibulukuka ng'e enjuba egoloobye. Sheikh...Read more
Ekibiina ekiddukanya omupiira mu bitundu byóbuvanjuba n'amasekati ga Africa ekya CECAFA kitandise okwekennenya Rwanda ne Sudan ezitaddemu okusaba kwazo okutegeka empaka za Africa Cup of Nations qualifiers 2023 ezabazannyi abatasussa...Read more
Amawanga 32 gegagenda okuweereza abazannyi n'ababaka mu ggwanga lya Qatar, mu mpaka z'e kikopo ky'ensi yonna eky'omupiira ogw'ebigere ekitandika mu November w'omwaka guno 2022. Empaka za World Cup zitandika nga...Read more
Winston Katushabe commissioner mu ministry y'ebyentambula n'enguudo Government etandise okuzimba ekkolero eddene Entebbe, erimaybako okukola ebiwandiiko bya government,omuli pass port, endaga muntu, driving permit n'ebirala ebikwata...Read more


text:
1 Samwiri 26
Endagaano Enkadde nʼEndagaano Empya
Dawudi Agaana Omulundi Ogwokubiri Okutta Sawulo
26 (A)Awo ab’e Zifu ne bagenda eri Sawulo e Gibea ne bamugamba nti, “Olowooza nga Dawudi teyeekwese ku lusozi Kakira, ku luuyi olw’ebuvanjuba olwolekera eddungu Yesimoni?”
2 (B)Awo Sawulo n’abasajja abolondemu enkumi ssatu aba Isirayiri, ne bagolokoka ne baserengeta mu ddungu ery’e Zifu, okunoonya Dawudi. 3 Sawulo n’asiisira ku mabbali g’ekkubo ku lusozi Kakira okwolekera eddungu, naye Dawudi n’asigala mu ddungu. Awo bwe yalaba Sawulo ng’amugoberedde mu ddungu, 4 n’atuma abakessi okukakasiza ddala obanga Sawulo yali atuuse.
5 (C)Dawudi n’agolokoka n’agenda mu kifo Sawulo we yali asiisidde. N’alaba Sawulo ne Abuneeri mutabani wa Neeri omuduumizi w’eggye, we baali beebase. Sawulo yali yeebase wakati mu lusiisira, ng’eggye limwetoolodde.
6 (D)Awo Dawudi n’abuuza Akimereki Omukiiti ne Abisaayi muganda wa Yowaabu, mutabani wa Zeruyiya[a] nti, “Ani anaaserengeta nange, tugende mu lusiisira lwa Sawulo?” Abisaayi n’addamu nti, “Nze n’aserengeta naawe.”
7 Awo Dawudi ne Abisaayi ne bagenda mu lusiisira ekiro, ne basanga Sawulo nga yeebase wakati mu lusiisira, effumu lye nga lisimbiddwa mu ttaka emitwetwe we. Abuneeri n’abaserikale baali beebase okumwetooloola.
8 Abisaayi n’agamba Dawudi nti, “Leero, Katonda awaddeyo omulabe wo mu mukono gwo. Kale nno mpa olukusa mmufumitire wansi awo n’effumu. Siimufumite gwakubiri.”
9 (E)Naye Dawudi n’addamu Abisaayi nti, “Tomuzikiriza, kubanga ani ayinza okugolola omukono gwe okutta oyo Mukama gwe yafukako amafuta, n’ataba na musango? 10 (F)Mukama nga bw’ali omulamu, Mukama yennyini yali mukuba. Luliba lumu, olunaku lwe lulituuka n’afa, oba aligenda mu lutalo n’azikiririra eyo. 11 Kikafuuwe nze okugolola omukono gwange okutta oyo Mukama gwe yafukako amafuta. Naye ddira effumu n’eccupa ey’amazzi ebiri emitwetwe we obisitule tugende.”
12 (G)Awo Dawudi n’aggyawo effumu n’eccupa ey’amazzi ebyali emitwetwe wa Sawulo ne bagenda. Tewali yabalaba newaakubadde okukitegeera, wadde okusisimuka, kubanga bonna Mukama yali abeebasiza otulo tungi nnyo.
13 N’oluvannyuma Dawudi n’asomoka n’agenda emitala, n’ayimirira walako ku ntikko ey’olusozi, nga wakati waabwe waliwo ekibangirizi kinene. 14 N’akoowoola eggye ne Abuneeri mutabani wa Neeri ng’ayogera nti, “Tonziremu gwe Abuneeri?” Abuneeri n’addamu nti, “Ggwe ani alangiriza kabaka?”
15 Awo Dawudi n’agamba Abuneeri nti, “Oli musajja muzira, si bwe kiri? Ani akwenkana mu Isirayiri? Kiki ekyakulobedde okukuuma obulungi mukama wo kabaka? Kubanga waabaddewo omuntu eyazze okuzikiriza mukama wo kabaka. 16 Ekyo kye wakoze si kirungi. Nga Mukama bw’ali omulamu, ggwe n’abasajja bo musaana kufa, olw’obulagajjavu bwammwe, kubanga temwakuumye mukama wammwe, Mukama gwe yafukako amafuta. Mutunule mwetegereze; effumu lya kabaka n’eccupa ey’amazzi ebyabadde emitwetwe wa kabaka biri ludda wa?”
17 (H)Sawulo n’ategeera nga ddoboozi lya Dawudi, n’abuuza nti, “Ye ggwe mutabani wange Dawudi?” Dawudi n’addamu nti, “Ye nze mukama wange kabaka.” 18 (I)Dawudi n’amubuuza nti, “Lwaki oyigganya omuweereza wo? Nakola ki, era musango ki gwe nazza? 19 (J)Kaakano nno, mukama wange kabaka wuliriza ebigambo by’omuweereza wo. Obanga Mukama ye yakusindise okunjigganya, akkirize ekiweebwayo. Naye bwe baba nga baana ba bantu, bakolimirwe mu maaso ga Mukama, kubanga leero bangobye nneme okugabana mu busika bwa Mukama nga bagamba nti, ‘Genda oweereze bakatonda abalala.’ 20 (K)Kale nno omusaayi gwange guleme okuyiyibwa wansi ewala Mukama gy’atabeera. Kabaka wa Isirayiri avuddeyo okunoonya enkukunyi, ng’omuntu bwe yandiyizze enkwale mu nsozi.”
21 (L)Awo Sawulo n’ayogera nti, “Nnyonoonye. Komawo mutabani wange Dawudi. Sigenda kuddamu kugezaako kukukolako kabi n’akamu, kubanga leero ondaze, obulamu bwange bwe buli obw’omuwendo mu maaso go. Laba neeyisizza ng’omusirusiru, era nnyonoonye ekiyitiridde.”
22 Dawudi n’addamu nti, “Effumu lya kabaka liirino. Tuma omu ku bavubuka bo ajje aliddukire. 23 (M)Mukama asasula buli muntu ng’obutuukirivu bwe n’obwesigwa bwe, bwe biri. Mukama yakuwaddeyo mu mukono gwange leero, naye ne sigolola mukono gwange ku oyo Mukama gwe yafukako amafuta. 24 (N)Nga bwe mbaliridde obulamu bwo okuba obw’omuwendo leero, kale obulamu bwange bubeere bwa muwendo mu maaso ga Mukama, era andokole mu bizibu byonna.”
25 Awo Sawulo n’addamu nti, “Oweebwe omukisa mutabani wange Dawudi. Olikola ebintu ebikulu bingi era oliraba omukisa mu byo.”
Awo Dawudi n’agenda amakubo ge, ne Sawulo ne yeddirayo ewuwe.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
1 Ebyomumirembe 29
Endagaano Enkadde nʼEndagaano Empya
Ebirabo eby’Okuzimba Yeekaalu
29 (A)Awo Kabaka Dawudi n’ayogera eri ekibiina kyonna ekyali kikuŋŋaanye nti, “Sulemaani mutabani wange, Katonda gw’alonze, mwana muto atalina bumanyirivu, ate nga omulimu munene. Ekizimbe kino si kya ku lwa muntu wabula kya ku lwa Mukama Katonda. 2 (B)Ntegese olwa yeekaalu ya Katonda wange, zaabu olw’omulimu gwa zaabu, ne ffeeza olw’omulimu gwa ffeeza, n’ebikomo olw’omulimu ogw’ebikomo, n’ebyuma olw’omulimu ogw’ebyuma, n’embaawo olw’omulimu ogw’embaawo, amayinja aga onuku mangi n’amayinja ag’okutona, amayinja ag’omulimu ogw’enjola n’ag’amabala mangi, n’amayinja ag’omuwendo omungi ag’engeri zonna, n’amayinja amanyirivu mangi nnyo. 3 (C)Okwongera kw’ebyo byonna, n’okwewaayo kwange olwa yeekaalu ya Katonda wange, mpaddeyo amawanika gange aga zaabu ne ffeeza ku lwa yeekaalu ya Katonda wange; 4 (D)ttani kikumi mu kkumi eza zaabu eya Ofiri, ne ttani bibiri mu nkaaga eza ffeeza omulongoosemu okugibissa ku bisenge by’ekizimbe, 5 n’olw’omulimu ogwa zaabu n’ogwa ffeeza, n’omulimu gwonna ogunaakolebwa abafundi. Kale ani aneewaayo okwewonga leero eri Mukama?”
6 (E)Awo emitwe gy’ennyumba, n’abataka b’ebika bya Isirayiri, n’abaduumizi ab’olukumi n’ab’ekikumi, n’abakungu abaavunaanyizibwanga emirimu gya kabaka, ne beewaayo awatali kuwalirizibwa. 7 (F)Ne bawaayo zaabu ttani kikumi mu kyenda ne kilo kinaana mu nnya, ne ffeeza ttani bisatu mu nsanvu mu ttaano, n’ebikomo ttani lukaaga mu nsanvu mu ttaano, n’ebyuma ttani enkumi ssatu mu lusanvu mu ataano, olw’omulimu gwa yeekaalu ya Katonda. 8 (G)Abo abaalina amayinja ag’omuwendo, baagawaayo eri eggwanika lya yeekaalu ya Mukama, eyakuumibwanga Yekyeri Omugerusoni. 9 (H)Abantu ne basanyukira nnyo okwewaayo abakulembeze baabwe kwe beewaayo, kubanga baawaayo n’omutima ogutuukiridde eri Mukama. Ne kabaka Dawudi n’asanyuka nnyo nnyini.
Essaala ya Dawudi
10 Awo Dawudi n’atendereza Mukama mu lujjudde lw’abantu bonna, n’ayogera nti,
“Weebazibwe, Ayi Mukama Katonda,
Katonda wa jjajjaffe Isirayiri,
emirembe n’emirembe.
11 (I)Obukulu, n’amaanyi, n’ekitiibwa, n’obuwanguzi,
n’okugulumizibwa bibyo, Ayi Mukama Katonda,
kubanga byonna ebiri mu ggulu ne mu nsi bibyo.
Obwakabaka bubwo, Ayi Mukama Katonda,
era ogulumizibwa okuba omukulu wa byonna.
12 (J)Obugagga n’ekitiibwa biva gy’oli,
era ggwe ofuga ebintu byonna;
omukono gwo gwa maanyi era gwa buyinza
era gugulumiza ne guwa amaanyi bonna.
13 Kale nno, Katonda waffe, tukwebaza
era tutendereza erinnya lyo ery’ekitiibwa.
14 “Naye nze ani n’abantu bange kye ki, ffe okusobola okuwaayo bwe tutyo nga ffe tweyagalidde? Byonna biva gy’oli, era tukuwadde ku bibyo. 15 (K)Ffe tuli bagenyi era abatambuze mu maaso go, nga bajjajjaffe bonna bwe baali, n’ennaku zaffe ez’oku nsi ziri ng’ekisiikirize, awatali ssuubi. 16 Era Ayi Mukama Katonda waffe, ebintu bino byonna bye tuwaddeyo olw’okuzimba eyeekaalu ku lw’erinnya lyo, biva gy’oli, era byonna bibyo. 17 (L)Katonda wange, mmanyi nti okebera emitima, era osanyukira obwesimbu, n’ebintu bino byonna mbiwaddeyo awatali kuwalirizibwa, era n’omutima omwesimbu. Era kaakano ndabye abantu bo nga bakuwa n’essanyu n’omwoyo gumu. 18 Ayi Mukama, Katonda wa bajjajjaffe Ibulayimu, Isaaka, ne Isirayiri, okuume omuliro ogwo mu mitima gy’abantu bo emirembe gyonna, era emitima gyabwe ginywerere ku gwe. 19 (M)Owe Sulemaani mutabani wange omutima ogumaliridde okukumanga ebiragiro byo, empya zo, n’amateeka go, era omuwe amaanyi okuzimba ekizimbe kye ntegese.”
20 Awo Dawudi n’agamba ekibiina kyonna nti, “Mukama Katonda wammwe atenderezebwe.” Ekibiina kyonna ne kitendereza Mukama, Katonda wa bajjajjaabwe nga bakutamye emitwe gyabwe, nga bwe bagwa ne ku ttaka mu maaso ga Mukama ne kabaka.
Sulemaani atikirwa okuba kabaka
21 (N)Ku lunaku olwaddirira ne bawaayo ssaddaaka n’ebiweebwayo ebyokebwa eri Mukama, ng’omwo mwe muli seddume lukumi, n’endiga ennume lukumi, n’obwana bw’endiga obulume lukumi, era n’ebiweebwayo eby’okunywa ne ssaddaaka endala ku lwa Isirayiri yenna. 22 (O)Ne baliira era ne banywera mu maaso ga Mukama nga bajjudde essanyu lingi ku lunaku olwo.
Awo Sulemaani mutabani wa Dawudi n’akakasibwa nga kabaka omulundi ogwokubiri, era n’afukibwako amafuta mu maaso ga Mukama okuba omukulembeze ne Zadooki okuba kabona. 23 (P)Awo Sulemaani n’atuula ku ntebe ey’obwakabaka eya Mukama nga ye kabaka mu kifo kya Dawudi kitaawe, era n’alaba omukisa ne Isirayiri yenna ne mugondera. 24 Abakungu bonna n’abasajja abazira bonna, ne batabani ba kabaka Dawudi bonna ne bawera eri kabaka Sulemaani.
25 (Q)Mukama n’agulumiza nnyo Sulemaani mu maaso ga Isirayiri yenna, era n’aweebwa ekitiibwa eky’obwakabaka ekyali kitaweebwanga kabaka mulala yenna mu Isirayiri.
Okufa kwa Dawudi
26 (R)Dawudi mutabani wa Yese yali kabaka wa Isirayiri yenna. 27 (S)Yafugira Isirayiri okumala emyaka amakumi ana, nga musanvu yagifugira e Kebbulooni, n’emirala amakumi asatu n’agifugira mu Yerusaalemi. 28 (T)N’afa ng’akaddiye nnyo, ng’ajjudde essanyu olw’emyaka gye yamala ku nsi, mu bugagga ne mu kitiibwa, era Sulemaani mutabani we n’amusikira.
29 (U)Era ebyafaayo ebyomumirembe gya kabaka Dawudi okuviira ddala ku ntandikwa okutuukira ddala ku nkomerero, byawandiikibwa mu bitabo ebyomumirembe bya nnabbi Samwiri ne mu bitabo ebyomumirembe ebya Gaadi omulabirizi, 30 era n’eby’okufuga kwe, n’obuyinza bwe, n’ebyo byonna ebyamutuukako, ne ku Isirayiri, ne ku bwakabaka obulala obwali bumwetoolodde, byonna byawandiikibwa omwo.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Abalangira - Akabbiro Enngoma
This is the ruling clan of Buganda which follows the maternal lineage. This maternal system helps the Kingship of Buganda to revolve from clan to clan as different women from various clans marry into the royal family. This therefore means that all clans eligible to marry from this Royal clan have a potential to produce a king. In modern terms, it is a system that dencentralized power.
Popular names for Men
Baleke, Bbengo, Bamweyana, Ccwa, Galuleeba, Ggolooba, Ggomotoka, Googombe, Geeserwa, JJemba, Jjuma, Jjuuko, Jjunju, Kalema, Kalemeera, Kanaakulya, Kaasabbanda, Kagulu, Kateregga, Kawuuwa, Kawagga, Kateebe, Kattakkesu, Kaviiri, Kakungulu, Kajumba, Kamaanya, Kaliro, Kanaakulya, Kayemba, Kayima, Kayiso, Kayiza, Kayondo, Kazibwe, Kikulwe, Kikanja, Kijjojjo, Kiggala, Kigoye, Kibooli, Kikumbi, Kikunta, Kimbugwe, Kimera, Kiweewa, Kiwala, Kyabayinze, Lubambula, Lumaama, Lumansi, Luyenje, Lumweno, Lukanga, Lukongwa, Luswata, Lutimba, Mawanda, Mayinja, Mayumba, Maganda, Madangu, Mujiggwa, Mwenge, Kiribata, Kyekaka, Kiyimba, Kyabaggu, Mbogo, Mpiima, Mulondo, Mutebi, Muteesa, Nakibinge, Seninde, Ssegamwenge, Ssekamaanya, Ssefuuwa, Ssekoolya, Ssemakookiro, Sseemalume, Ssimbwa, Ssuuna, Tebandeke, Ttembo, Walugembe, Wampamba, Ssezaalunnyo, Wakayima, Wassajja, Wango, Zigulu, Zzimbe.
Popular names for Women
Batenga, Batanda, Kagere, Kittengo, Kyomubi, Lugyayo, Lulaba, Luwedde, Lwantale, Mazzi, Mpologoma, Muggale, Nabadda, Nabisaalu, Nabiwemba, Nabweteme, Naccwa, Nnaluwembe, Nakabiri, Nakalema, Nakamaanya, Nakampi, Nakayenga, Nakimbugwe, Nakuyita, Nakiggala, Namaalwa, Namikka, Nanjobe, Nassiwa, Nassolo, Ndagire (ab'enjaza balituuma), Ndege, Nkinzi, Tajuuba, Semalabe, Tuttekubano, Nnabaloga, Nattu, Ntaleyeebweera, Nazibanja, Nnamukaabya, Zalwango, Zansanze, Zzawedde.


text:
President wa Uganda Yoweri Kaguta Museveni, alabudde abaazirwanako okukomya okukaaba n’okusuubira okuweebwa obuwebwa, nti wabula beyambise enkola za government eziriwo okwekulakulanya.
President Museveni, agamba nti NRM, yalina ebigendererwa 10, okuli enkulakulana, okufunira banna Uganda emirimu, okutumbula ebyamakolero, obutale, ebyobulambuzi, ebyobulimi, okulwanyisa enguzi n’okuteekawo enkola ya demokulasiya owekimemmette, era nti byakyataddeko essira okubituukiriza.
Obubaka buno abutisse ssaabaminister, Robinah Musaafiri Nabbanja, ku mikolo gy’okujjukira abazira b’eggwanga n’okusiima abaliko eby’omuwendo byebakoledde eggwanga, ku mikolo egiyindidde e Kololo.
President Museven agambye nti bwakubamu tooki alaba nti government ye etambulidde ddala bulungi, kyokka naasaba abantu naabazirwanako, okukozesa enkola ya parish development model, okwekulakulanya bave mu kukaaba obwavu obusukiridde,n’okulinda government okubawa sente mu mpeke.
Mwami Museveni mu bubakwe era ategezezza nti banna Uganda, basanidde okwongera okuwagira entekateeka za Uganda okukola emikago naamawanga amalala, nti kuba kyekigenda okuyambako mu kutumbula n’okufunira Uganda obutale bwensi yonna.
Jim Muhwezi, minister w’obutebenkevu asabye abalwanyi abawumudde okufuna eby’okukola baleme okwenyigira mu bikolwa ebyobulebe eri government.
Minister avunanyizibwa ku nsonga z’akanyigo ke Luweero, Alice Kaboyo, agambye nti abantu abasoba mu 6,800 bebakawebwa akasiimo olw’ebyo byebaakola okuleeta government eno mu buyinza.
Hajji Ediriisa Ssenduga, ssentebe waabazirwanako mu kanyigo ke Luweero, avumiridde ekitta abantu, okusiiwuka kwempisa mu basirikale, ekizibu kyenguzi ekyeyongedde mu ggwanga ensangi zino, nagamba nti kyetaagisa amannya g’abalyi b’enguzi gabeere nga gaalangirirwa mu lwatu, enguzi ekendeereko.
Maj Gen John Yigumba, nga yakulembeddemu okusoma amannya g’abantu abakwasiddwa emidaali,agambye nti president Museveni mu buyinza obumuweebwa ssemateeka weggwanga, yasazeewo okuwa abantu 82 emidaali egy’abazira okubasiima obuwereza nga kuno kuliko egya Civilian National independence medal, abantu 34, Nalubaale medal abantu 17, abaweerezza mu maggye 5.
Waliwo omutendera gwemidaali eri abo abalwana mu lutalo lwa kanyigo ke Luweero 18, sso nga waliwo naabakoledde eggwanga emirimu egyenjawulo bali 24.
Saabaminister Nabbanja, yabakwasizza emidaala egyo.
Uganda ekuzizza olunaku lwabazira olw’omulundi ogwe 21 okuva mu mwaka gwa 2001, parliament lweyayisa etteeka erikakasa nti buli nga 9 June, Uganda yakukuza olunaku luno okujjukira abazira abaaafira mu nsiko mu lutalo olwekiyeekera olwakulemberwamu aba NRA olwakomekerezebwa nga 26 January 1986.
Mu kusooka nga tanaba kwetaba ku mikolo gino, ssaabaminister Nabbanja, ku lwa president atadde ekimuli ku ntaana yeyali president wa Uganda, Prof Yusuf Lule, eyaziikibwa ku kisaawe kino, ng’akabonero akokumujjukira obuzira n’obuwerezabwe eri eggwanga lye.
Ssabaminister Nabbanja era yalambudde omwoleso n’emirimu ejikolebwa abakyala naabaana baabaaliko abasirikale.


text:
Obwavu Wadde Bukendedde Naye!
Bannakyewa beeralikirivu ku muwendo gw’abantu abatandise okugwa mu byenfuna wewaawo ate obwavu bubadde bukendeddemu kko mu ggwanga.
Okusinziira ku Ssewakiryanga Richard akulira ekibiina ekigatta bannakyewa mu ggwanga ki Uganda National NGO Forum, agamba nti wewaawo eggwanga libadde liseesetusemu kko mu mbeera y’ebyenfuna nga abantu tebali bubi nnyo nga bwegubadde naye ate n’abagudde akatale mu mirimu gyabwe beebangi nga kale gavumenti esaanye ekinogere eddagala nga tekinnasamba ddagala.


text:
Bya Musasi waffe
Nakyala eyegulidde erinya ku Bukedde Tivi ayitibwa Fifi Da Queen akiguddeko mukozi munne ku tivvi bwamwanise obuziina bwe.
Mwana muwala ayitibwa Shalon ku kampuni ya Vision Group eddukanya Bukedde yasindise obubaka ku mukutu gwa whatsapp ngagamba mbu Fifi erina ekidibo nga buli musajja amwagalako tamuddako.
Shalon yawadde ensonga lwaki abasajja tebadira Fifi ngagamba mbu alimu omusenyu era akalabula abasajja abamwagalako era mbu eyo yensonga lwaki bamuddukako.
Shalon yabisaze mbu nakyala Fifi akola pulogulaamu ya ‘Kanayokya ani’ ku tivi yasindira omukwano mu motoka ne mokozi munne ku Vision gwebayita MC Godi Godi. Okumanya Shalon yamanyidde Fifi, yagambye mbu ono Sereebu wa tivi yegabyegabye mubakozi banne abasajja era bwatyo neyemalamu akawoowo.
Ebirwanya Fifi ne Shalon tujja bibatusaako wano naye Shalon akakasa nti Fifi yesibye nnyo ku muyimbi owetutumu ayitibwa Ziza Bafana gwacaanga ne manager we Roger.
Do you have a story in your community or an opinion to share with us: Email us at editorial@watchdoguganda.com


text:
Obwakabaka bwa Buganda nga buyita mu kibiina ky’olulimi Oluganda kikwataganye n’amatendekero agawaggulu okulaba engeri gye basobola okukuuma ekitiibwa ky’olulimi Oluganda.
Kino kirangiriddwa Minisita avunaanyizibwa ku buwangwa, ennono, olulimi Oluganda awamu n’ebyokwerinda, Owek. David Kyewalabye Male, mu lukung’aana n’ebibiina by’enjawulo olutudde e Bulange- Mmengo ku Lwokubiri.
“Twagala kukwatagana tulabe, tuyinza tutya okutumbula olulimi Oluganda. Twagala okusomesa n’okwagazisa abaana naye tewali agenda kwagala kintu kigenda kumuleetera bizibu.” Owek. Kyewalabye bw’annyonnyodde.
Minisita Male agamba nti Obwakabaka bwagala Oluganda kuba lwe lugenda okunyweza ennono n’Obuwangwa bwaffe era lulung’amye n’ennono.
Owek. Kyewalabye ategeezezza nti olulimi Oluganda luzze lukyuka olw’okwetabulamu ennimi endala wamu n’ebintu okukyuka, ng’abavubuka bangi balina ebigambo bye bagungizzaawo.
Kyewalabye agamba nti ne mu matendekero agayambye ennyo okukuuma olulimi luno, gasanze okusoomoozebwa okunene kyokka n’ageebaza olw’okulemerako.
Ono asabye ekibiina ky’olulimi Oluganda okufuba okulaba ng’abantu batumbula olulimi naddala mu kulambika abantu ku mpandiika naddala ku mannya gaabwe kubanga nayo nsonga nkulu.
Owek. Male abakuutidde banyweze obumu era bakkaanye, kiyambe okubbulula olulimi Oluganda naddala mu masomero n’amatendekero agawaggulu.
Abeetabye mu lukung’aana luno bakulembeddwamu ssentebe w’ekibiina ky’olulimi Oluganda, Omuk. Lukabwe Fred Kisirikko, anokoddeyo ebitongole ebivunaanyizibwa ku lulimi Oluganda wamu n’ebintu bye birina okukola, okukakasa nti olulimi terusaanawo.
Enteekateeka eno yeetabiddwamu abantu batono olw’ekirwadde kya Ssennyiga corona eyazinda eggwanga.


text:
5513 Views
Njagala Fati Pu-pu-pull it up Fati y'amagye Tava mu sharia Naye nga hip zeeraga Yeah, ebintu bya figure Mukama y'agaba Naye nga Fati ky'anoga Nze njagala oyo Fati Fati Fati Fati Fati Fati Fati Mpaayo mpaayo mpaayo Mpaayo mpaayo mpaayo chance Verse 1 Ye Fati owe City Atambula azina Muwala w'omusajja Hajji yantabangula Tava mu sharia Misana yeeraga Bwe buziba crop top ne zi patra Nze saagala mbalimbe Fati ngya kukiwasa Noonya maja nfune ka chance lwe nkikyambuwa DJ akubye akayimba Fati n'alyoka azina Laba nno DJ naye atandise okukipima Chorus Fati Tava mu sharia Naye nga hip zeeraga Abamanyi bamanyi Ebintu bya figure Mukama y'agaba Naye nga Fati ky'anoga Nze njagala oyo Fati Fati Fati Fati Fati Fati Fati Mpaayo mpaayo mpaayo Mpaayo mpaayo mpaayo chance Verse 2 Fati kaazine Ffe tunyumirwe DJ kuba muziki vva ku byana by'olabye Beer kabatumye Mukka bagugula Figure kazeerage N'abobugulu baasomye Kibeera Kampala mu party wano everyday Zi iPhone bintu byabwe byonna baakubye Ndabye ku baana ba wasape Ndabye ne ku fame Naye nga maama Fati Kiri kya body Chorus Fati Tava mu sharia Naye nga hip zeeraga Abamanyi bamanyi Ebintu bya figure Mukama y'agaba Naye nga Fati ky'anoga Nze njagala oyo Fati Fati Fati Fati Fati Fati Fati Mpaayo mpaayo mpaayo Mpaayo mpaayo mpaayo chance Pu-pu-pull it up See every girl in the house tonight nice naye Njagala Fati Sijja kwesembereza nobody no cheating Bampe Fati Eeh, waiter? Ku menu kuliko ki kuba Njagala Fati Hips ky'ekyo body kweri gwe ayimiridde Bampe Fati Lyrics by mp3jaja.com Chorus Fati Tava mu sharia Naye nga hip zeeraga Abamanyi bamanyi Ebintu bya figure Mukama y'agaba Naye nga Fati ky'anoga Nze njagala oyo Fati Fati Fati Fati Fati Fati Fati Mpaayo mpaayo mpaayo Mpaayo mpaayo mpaayo chance Eeh kano kaweddemu yo Nze ndi mukyamu Aethan ne Baru ??enda batta Pu-pu-pull it up
Advertisement
Thwitie Nabbanja | Mun G
874 Views
Ontwala Speed | Mun G
6085 Views
Aleese Work | Mun G
2968 Views
Nkooye featuring Babaritah | Mun G
2752 Views
Ssente Diliwo | Mun G
2438 Views
Kola | Daddy Andre
1183 Views
Oba Onfuna [Owebina] | Fixon Magna
1009 Views
Akageri featuring Recho Rey | Aybrah
2694 Views
Glorify You | Irene Namubiru
404 Views
Ntibula | Martha Mukisa
4549 Views
Personal | Zuli Tums
1128 Views
Advertisement


text:
Omwogezi wa Uganda Police Force CP Fred Enanga avuddeyo ku nsonga ya booda booda okuba nga zikoma ssaawa emu eyakawungeezi; “Abakulembeze b’ebitongole byebyokwerinda batudde nebekkaanya ensonga zokwongezaayo ku budde booda booda kwezirina okukoma okukola nebavaayo nebiragiro ebirina okuteekebwa mu nkola okuteekesa mu nkola ekinaaba kisaliddwawo nebabiweereza Pulezidenti Yoweri Kaguta Museveni abitunulemu.
Tulindirira kuwabulwa ku biragiro bino n’engeri gyetuyinza okubiteekesa mu nkola. Tukubiriza aba booda booda okusigala nga muli bakakkamu nga bwetulindiirira okuggulawo buli kimu.”


text:
Abasomesa abegattira mu kibiina kyabwe ekya Uganda Teachers’ Union batandise akediimo mu masomero ga government agawerako, bemulugunya ku kya government okulwawo okubongeza emisaala.
Gyebuvuddeko abasomesa ba science bebaasooka okwekalakaasanga bagala bongezebwe emisaala nga bwekiri ku bannascience abalala, gyebyagwera nga government esazeewo okubongeza emisaala mu mbalirira eyasomeddwa olunaku lwajjo.
Kati abasomesa abasigadde naddala abasomesa amasomo ga Arts bagamba nti kuno kuberwa kusosolwa kwennyini, so nga government ezze ebasuubiza netatuukiriza.
Omu ku bakiikirira abasomesa mu Kampala ku kibiina kya UNATU Vincent Wamboka agambye nti government yabasuubiza mu mbalirira ya 2019 /2020 okubawa obuwumbi 524 bongezebwe omusaala, wabula yabawaako 135.
Wamboka agambye nti okuva olwo bazze bajjukiza government ku nsimbi obuwumbi 389 ezaasigalayo, nga buteerere.
Agambye nti ebbaluwa eyasembayo okujjukiza government yawandiikibwa omwaka guno nga 24 February, wabula tebaddibwangamu.
Abasomesa mu masomero n’amatendekero g’abasomesa bagala wakiri asembayo okufuna entono awebwe shs 1,350,000/= ate owa waggulu afune obukadde 12,000,00p/=.
Omwogezi wa ministry y’ebyenjigiriza Dr.Denis Mugimba agambye nti abakulembeze b’abasomesa bagenda kusisinkana ssaabaminister Robinah Nabbanja olwaleero, era ebinaava mu nsisinkano eno byebinaasalawo ekiddako.


text:
2 Bassekabaka 9
Endagaano Enkadde nʼEndagaano Empya
9 (A)Nnabbi Erisa n’ayita omu ku bannabbi abato n’amugamba nti, “Weesibe ekimyu, otwale eccupa eno ey’amafuta, ogende nayo e Lamosugireyaadi. 2 Bw’otuuka eyo, onoonye Yeeku mutabani wa Yekosafaati, muzzukulu wa Nimusi, omuggye mu banne, omutwale mu kisenge eky’omunda. 3 (B)Oddire eccupa ey’amafuta, ogafuke ku mutwe gwe, oyogere nti, ‘Bw’ati bw’ayogera Mukama nti: Nkufukako amafuta okuba kabaka wa Isirayiri.’ Oluvannyuma oggulewo oluggi odduke, so tolwawo n’akatono.”
4 Awo omuvubuka nnabbi n’agenda e Lamosugireyaadi. 5 Bwe yatuuka, n’asanga ng’abaserikale abakulu ab’omu ggye bakuŋŋaanye n’ayogera nti, “Nnina obubaka bwo, ssebo omuduumizi.” Yeeku n’amubuuza nti, “Bw’ani ku ffe ffenna?” N’amuddamu nti, “Bubwo, ggwe omuduumizi.”
6 (C)Yeeku n’asituka n’ayingira mu nnyumba, nnabbi n’amufukako amafuta, n’ayogera nti, “Bw’ati bw’ayogera Mukama Katonda wa Isirayiri nti, ‘Nkufukako amafuta okuba kabaka w’abantu ba Mukama, Abayisirayiri. 7 (D)Olizikiriza ennyumba ya Akabu mukama wo, nga mpalana eggwanga olw’omusaayi gw’abaddu ba Mukama bonna, Yezeberi gwe yayiwa. 8 (E)Ennyumba yonna eya Akabu erisaanyizibwawo, era ndizikiririza ddala buli mwana wabulenzi, oba muddu oba wa ddembe mu Isirayiri. 9 (F)Ndifuula ennyumba ya Akabu okuba ng’ennyumba ya Yerobowaamu mutabani wa Nebati, era n’okufaanana ng’ennyumba ya Baasa mutabani wa Akiya. 10 (G)N’embwa ziririira Yezeberi mu kibanja eky’e Yezuleeri era tewaliba muntu n’omu amuziika.’ ” Oluvannyuma olw’okwogera ebyo n’aggulawo oluggi n’adduka. 11 (H)Yeeku bwe yafuluma okugenda eri bakungu banne, omu ku bo n’amubuuza nti, “Kiri bulungi? Omulalu oyo abadde akunoonyeza ki?”
Yeeku n’addamu nti, “Omusajja mumumanyi n’enjogera ye mugimanyi.”
12 Ne bamugamba nti, “Ekyo si kituufu! Tutegeeze amazima.” Yeeku n’ayogera nti, “Bw’ati bw’aŋŋambye nti, ‘Bw’ati bw’ayogera Mukama nti nkufukako amafuta okuba kabaka wa Isirayiri.’ ”
13 (I)Ne banguwa okuggyako eminagiro gyabwe, ne bagyaliira wansi ku madaala, ne bafuuwa ekkondeere, nga bwe baleekaana nti, “Yeeku ye kabaka.”
Yeeku atta Yolaamu ne Akaziya
14 (J)Awo Yeeku mutabani wa Yekosafaati, muzzukulu wa Nimusi n’asalira Yolaamu olukwe. Yolaamu wamu ne Isirayiri yenna baali bakuuma e Lamosugireyaadi, Kazayeeri kabaka w’e Busuuli aleme okubalumba. 15 (K)Naye Yolaamu yali azeeyo e Yezuleeri okujjanjabibwa ebiwundu Abasuuli bye baali bamutaddeko, mu kulwanagana ne Kazayeeri kabaka w’e Busuuli. Yeeku n’ayogera nti, “Bwe muba nga bwe mutyo bwe muwulira, kale waleme okubaawo omuntu yenna atoloka okuva mu kibuga anaabunyisa amawulire mu Yezuleeri.” 16 (L)N’alinnya mu ggaali lye, n’agenda e Yezuleeri, kubanga Yolaamu yali awummulidde eyo, nga ne Akaziya aserengese okugenda okumulabako.
17 (M)Awo omukuumi eyali mu kigo mu Yezuleeri, bwe yalengera ekibinja kya Yeeku nga kijja, n’akoowoola mu ddoboozi ery’omwanguka ng’agamba nti, “Waliwo ekibinja kye nnengera ekijja.”
Yolaamu n’alagira nti, “Mufune omu ku beebagala embalaasi, mumutume agende abasisinkane, ababuuze nti, ‘Mujja mirembe?’ ”
18 Awo eyeebagala embalaasi n’agenda okusisinkana Yeeku, n’amugamba nti, “Kabaka abuuza nti, ‘Mujja mirembe?’ ”
Yeeku n’amuddamu nti, “Emirembe ogifaako ki? Kyuka odde ennyuma wange ongoberere.” Omukuumi eyali mu kigo n’ayogera nti, “Atuuse gye bali, naye tadda.”
19 Awo kabaka n’atuma eyeebagala embalaasi owookubiri. Bwe yatuuka we baali, n’ayogera nti, “Bw’ati bw’ayogera kabaka nti, ‘Mujja mirembe?’ ” Yeeku n’amuddamu nti, “Emirembe ogifaako ki? Kyuka odde ennyuma wange ongoberere.”
20 (N)Omukuumi n’addamu n’ayogera nti, “Oli naye atuuse, gye bali, naye tadda. N’enneebagala y’embalaasi efaanana ng’enneebala ya Yeeku muzzukulu wa Nimusi, kubanga enneebagala ye yakiralu.”
21 (O)Yolaamu n’ayogera nti, “Muteeketeeke eggaali lyange.” Bwe baamala okuliteekateeka, Yolaamu kabaka wa Isirayiri ne Akaziya kabaka wa Yuda, ne bafuluma ekibuga, buli omu ng’ali mu ggaali lye, ne bagenda okusisinkana Yeeku, era baamusisinkanira mu nnimiro eyali eya Nabosi Omuyezuleeri. 22 (P)Awo Yolaamu bwe yalaba Yeeku, n’amubuuza nti, “Ojja mirembe Yeeku?” Yeeku n’amuddamu nti, “Kiyinzika kitya okubaawo emirembe, nga wakyaliwo obwenzi n’obulogo bwa nnyoko Yezeberi?” 23 (Q)Amangwago Yolaamu n’akyusa n’adduka, ng’akoowoola Akaziya ng’agamba nti, “Akaziya waliwo olukwe!”
24 (R)Awo Yeeku n’aggyayo omutego gwe n’obusaale bwe, n’amaanyi ge gonna n’anaanuula omutego n’alasa Yolaamu mu kibegabega, akasaale ne kafumita omutima gwe, n’agwa mu ggaali lye. 25 (S)Yeeku n’agamba Bidukali, omugoba we ggaali lye nti, “Mumuggyeemu, mumusuule mu nnimiro eyali eya Nabosi Omuyezuleeri. Ojjukira bwe twali tuvugira amagaali gaffe emabega wa Akabu kitaawe, Mukama n’ayogera nti ekintu kino kirimutuukako. 26 (T)‘Mazima ddala, nga jjo bwe nnalabye omusaayi gwa Nabosi n’omusaayi gw’abaana be, siireme kukusasulira mu kibanja kino kyennyini,’ bw’ayogera Mukama. Kaakano mumusitule mumusuule mu kibanja ekyo ng’ekigambo kya Mukama bwe kiri.”
27 (U)Awo Akaziya kabaka wa Yuda bwe yalaba ebyabaawo, n’addukira mu kkubo ery’omu nnyumba ey’ennimiro. Yeeku n’amugoba, nga bw’ayogerera waggulu nti, “Naye mumutte!” Ne bamulasa, ne bamuleetako ekiwundu ng’addukira e Guli ekiriraanye Ibuleamu, ng’ali mu ggaali lye, naye n’asobola okutuuka e Megiddo, era eyo gye yafiira. 28 (V)Abaddu be ne bateeka omulambo gwe mu ggaali ne bagutwala e Yerusaalemi, ne bamuziika mu ntaana ye ku biggya bya bajjajjaabe mu kibuga kya Dawudi. 29 (W)Awo mu mwaka ogw’ekkumi n’ogumu ogw’obufuzi bwa Yolaamu mutabani wa Akabu, Akaziya n’atandika okufuga Yuda.
Okufa kwa Yezeberi
30 (X)Yeeku n’agenda Yezeberi gye yali, Yezeberi n’akimanya, n’asiiga amaaso ge, n’alongoosa enviiri ze, n’atunula ebweru ng’asinziira mu ddirisa. 31 (Y)Awo Yeeku bwe yali ng’ayingirira mu wankaaki, Yezeberi n’amubuuza nti, “Ojja mirembe, ggwe Zimuli, eyatemula mukama wo?”
32 Yeeku n’ayimusa amaaso ge waggulu, n’akoowoola ng’abuuza nti, “Ani ali ku ludda lwange? Ani?” Abalaawe babiri oba basatu ne balingiza mu ddirisa. 33 (Z)N’ayogera nti, “Mumusuule wansi!” Ne bamusuula wansi, n’omusaayi gwe ogumu ne gumansukira ekisenge ne ku mbalaasi, n’okumulinyirira ne zimulinnyirira.
34 (AA)Awo Yeeku n’ayingira, n’alya era n’anywa. N’ayogera nti, “Mulabirire omulambo gw’omukazi oyo eyakolimirwa, era mulabe nga guziikibwa kubanga yali mumbejja.” 35 Naye bwe bagutuukako, tebaalina kye basangawo okuggyako akawanga ke, n’ebigere bye, n’ebibatu by’emikono gye. 36 (AB)Ne baddayo eri Yeeku ne bamutegeeza. N’abagamba nti, “Kino kye kigambo kya Mukama, kye yayogerera mu muddu we Eriya Omutisubi ng’agamba nti, ‘Mu kibangirizi ky’e Yezuleeri, embwa mwe ziririira omulambo gwa Yezeberi. 37 (AC)Era omulambo gwa Yezeberi guliba ng’obusa ku ttale mu kibangirizi ky’e Yezuleeri, omuntu yenna aleme okugamba nti, Ono ye Yezeberi.’ ”
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Omubaka akikirira Igara eyobugwa njuba Raphael Magyezi adduse akalulu komwaka ogujja akabona era nga wano tagenda kudamu kikirira bantu be Igara West mulukiiko olukulu olwegwanga.
Kino kijidde mukaseera nga Omubaka Mbwatekamwa Gaffa abadde akikirira Kasambya County okusalawo okukuba enkyukiira nadda mu Igara eyobugwa njuba awali Raphael Magyezi ekintu ekireteedde abasinga okulowoza nti oba Raphael Magyezi atidde munne bwebali mukiibmuk Kya National Resistance Movement.
Raphael Magyezi ajukirwa ennyo mukuleeta kwekiteeso ekyatabangula bana Uganda mumwaaka gwa 2017 ekyaali kijja ekoomo kumyaaka Pulezidenti jalina okukomako okulembera egwanga era nga okuva olwo embeera ye nabalonzi tebadde nunji.
Kinajukirwa nti Raphael Magyezi azze afunna okutisibwa tisibwa awamu nokubulwa emirembe oluvanyuma lwekiteeso kyeyaleeta era nga nolusuku lwe lwasayibwa abatamanya ngambwa olwobusungu bwebamulinako.
Abatunulizi bensonga balaga nga Raphael Magyezi nga Ono yalondebwa jebuvuddeko nga minister wa Local government bwayolekedde akaseera akazibu ennyo.
Also Read: Bobi Wine on his Education


text:
Minisita w’obuwangwa, ennono n’obulambuzi mu Bwakabaka bwa Buganda Owek. David Kiwalabye Male ayagala abantu bonna beesenza ku ttaka ly’obuwangwa balyamuke.
Owek.Male olwaleero asiibye alambula ebimu ku bifo by’obuwangwa okuli Amasiro g’e Wamala, Ejjinja Mawuuno e Kawempe, Kimbejja e Maganjo n’olubiri lwa Ssekabaka Kiweewa e Masanafu.
Minister alagidde ekitongole ekivunanyizibwa ku Ttaka mu Buganda ki Buganda Land Board okuwandiisa abantu bonna abesenza ku ttaka ly’e Jinja Kawempe, okumanya engeri gyebajjamu.
Ettaka ly’e jinja Mawuuno lyali liweza yiika z’ettaka 52 kati terikyawera,kuzimbiddwako amasomero, woteeri, ennyumba ezisulwamu n’ebirala.
Minister agambye nti Obwakabaka bulina okulwanirira ekitiibwa ky’ekifo kino kubanga kyabuwangwa, era alabudde nti bonna abesenzaako mu bukyamu bakujjibwako.
Mungeri yemu Owek David Kyewalabye Male alambudde ekifo kyebyobuwangwa n’ennono ekimanyiddwanga Kimbejja e Maganjo.
Kimbejja Maganjo wewasibuka abalongo ba Buganda era wewali no mutuba gwa Kaweesa.
Owek era asabye abakulembeze nab’ebyokwerinda okutakozesebwa Malindirizi, agasaatuuka n’okwekomya ettaka lyabalala.
Omulangira Luwangula Basajjansolo avunanyizibwa ku bifo bino byombi nabamu kubabikuuma, bategezezza Minister Kyewalabye nti balina okusoomozebwa kwabamu ku beyita abalangira, nti bebasinze okusanyawo ebifo ebyo nga babitemamu Poloti nebazitunda.
Bisakiddwa: Nakato Janefer


text:
3618 Views
Bambi Nkusaba bambi A Fresh Kid Bambi A Bad Man Records Chorus Bambi Nange neegomba DJ Arch Oba Emmanuella Bambi Buli lw'ongamba tobiddira Omutima ogumenya Bambi Kale Patu naakola ki ku nsi bw'ogiraba? Bambi Lwaki onsindika mu kyalo ewatali buyambi? Verse 1 Nzijukira edda ng'akasente tekawera Nga fees n'ekyokulya, kupangirira Nfuna ntono nnyo, eyo gye nkola Taata akigamba mukulu wange, nga mpulira Singa nange ninayo kye nsobola okola Ensi nentegeera embeera netereera Bye nasaba Katonda bwe nafukamira Kye saamanya nti Mukama yali ampulira Kati abazadde akamwenyu nkalengera Sibamenya anti talent empeerera Ntya okudda ku kyalo obatunuulira Ntidde okudda ku kyalo okwenjeera Chorus Bambi Nange neegomba DJ Arch Oba Emmanuella Bambi Buli lw'ongamba tobiddira Omutima ogumenya Bambi Kale Patu naakola ki ku nsi bw'ogiraba? Bambi Lwaki onsindika mu kyalo ewatali buyambi? Verse 2 Bambi sisabye mu bubi Manager tampisa bubi 14K Bwongo talina kabi De Texas gye nva tebalina nsobi Kirabika emboozi wagifuna bubi Oba nga waliwo abakiraba obubi Fresh Kid musomi atasoma bubi Njagala nsome nfune Nneme okuba obubi Naye twasiibanga waka, nga sikwagala Abalala bakyaliyo akamere bakalwanira Njagala nzireyo nga nina eky'okubatwalira Maama ne taata, njagala obazimbira Chorus Bambi Nange neegomba DJ Arch Oba Emmanuella Bambi Buli lw'ongamba tobiddira Omutima ogumenya Bambi Kale Patu naakola ki ku nsi bw'ogiraba? Bambi Lwaki onsindika mu kyalo ewatali buyambi? Verse 3 Nzijukira edda ng'akasente tekawera Nga fees n'ekyokulya, kupangirira Nfuna ntono nnyo, eyo gye nkola Taata akigamba mukulu wange, nga mpulira Singa nange ninayo kye nsobola okola Ensi nentegeera embeera netereera Bye nasaba Katonda bwe nafukamira Kye saamanya nti Mukama yali ampulira Twasiibanga waka, nga sikwagala Abalala bakyaliyo akamere bakalwanira Njagala nzireyo nga nina eky'okubatwalira Maama ne taata, njagala obazimbira Chorus Bambi Nange neegomba DJ Arch Oba Emmanuella Bambi Buli lw'ongamba tobiddira Omutima ogumenya Bambi Kale Patu naakola ki ku nsi bw'ogiraba? Bambi Lwaki onsindika mu kyalo ewatali buyambi? Outro Nga Justin Bieber Nange nkimanyi bwe ngya okubeera Big up to Producer Le Go Andre the Machine A Fresh Kid Uganda A Bad Man Records
Advertisement
Victim | Fresh Kid UG
7091 Views
Taki Taki Cover featuring 14k Bwongo | Fresh Kid UG
165378 Views
Bambi Minister | Fresh Kid UG
3619 Views
Banteeka | Fresh Kid UG
7394 Views
Kola | Daddy Andre
1253 Views
Oba Onfuna [Owebina] | Fixon Magna
1037 Views
Akageri featuring Recho Rey | Aybrah
2702 Views
Glorify You | Irene Namubiru
409 Views
Ntibula | Martha Mukisa
4556 Views
Personal | Zuli Tums
1133 Views
Advertisement


text:
Police mu Kampala n’emiriraano etandise okunoonyereza ku kiviiriddeko omuliro ogusaanyizzaawo amaduuka g’abasuubuzi ku National Theatre mu Kampala.
Omuliro guno gusaanyizzaawo amaduuka agatunda ebintu ebyenjawulo, omuli engoye, emmere , ebyokwewunda nekalonda omulala mungi.
Amyuka omwogezi wa poliisi mu Kampala nemiriraano Luke Oweyisigire, ategezezza nti Sanjo Vincent abadde ayokya ebyuma ku National Theatre akwatiddwa nti yandiba nga yaavuddeko omuliro guno.
Ssanjo Vincent mu kiseera kino akuumibwa ku poliisi ya CPS mu Kampala,okuyambako mu kunoonyereza kwayo.


text:
Obwakabaka bwa Buganda bufulumizza entekateeka ezókutereka omubiri gwa Namasole Margret Nagawa Siwoza eyazaamye.
Mu nteekateeka efulumiziddwa Katikkiro wa Buganda Charles Peter Mayiga, omubiri gwa Namasole gwakuterekebwa ng’ennaku z’omwezi 6 Ntenvu ku bbalaza ya wiiki ejja, e Kyaliwajala mu Kyadondo.
Omubiri gwe gwakusooka kutwalibwa mu lutikko e Namirembe okumusabira ku ssaawa nnya ez’okumakya n’oluvannyuma atwalibwe e Kyaliwajjala ku biggya gy’agenda okuterekebwa.
Katikkiro agambye nti okuva leero bbendera za Buganda zigenda kwewuubira wakati w’emirongooti, okutuusa Namasole lwanaterekebwa, n’okugoberera emikolo gyonna egy’ennono n’obuwangwa.
Ssentebe wólukiiko olutekateeka okutereka Namasole era omumyuka ow’okubiri owa Katikkiro Owek Waggwa Nsibirwa agambye nti entekateeka zonna ezitambulira ku mikolo gino gitandise okugobererwa obulungi okutuusa lwanaterekebwa.
Namasole Margret Nagawa Siwoza abadde maama wa Ssabasajja Kabaka. Y’abadde omusika wa Namasole Rebecca Zirimbuga Musoke, eyali yasikira Namasole Sarah Nalule Kisosonkole eyazaama mu 1974 ng’ono yeyazaala Sssabasajja Kabaka Ronald Muwenda Mutebi II.


text:
Minisita w’Ebyenjigiriza Muky. Janet Kataaha Museveni; “Abayizi abali mu P.1, P.2, ne P.3 mu 2020 bano bayisiddwa nabagenda mu bibiina ebiddako ebya P.2, P.3, ne P.4. Bano bakuyambibwako okusoma byebatasobola kusoma mu kibiina kyebabaddemu mu lusoma olusooka olwa 2022.
Ababadde mu Senior One ne Senior Two 2020 bakugenda mu bibiina ebiddako ebya Senior two ne Senior three. Bano bakuyambibwako okusoma byebatasobola kusoma mu kibiina kyebabaddemu mu lusoma olusooka olwa 2022.” Minisita w’Ebyenjigiriza Muky. Janet Kataaha Museveni avuddeyo nategeeza nti amasomero gonna gakuggulawo nga 10-January-2022.


text:
Okubala Abantu
11:1 a Kuv 40:2 b Kuv 19:1 c Kuv 40:17Awo Mukama Katonda n’ayogera ne Musa mu Weema ya Mukama ey’Okukuŋŋaanirangamu, mu Ddungu lya Sinaayi ku lunaku olw’olubereberye olw’omu mwezi ogwokubiri ogw’omwaka ogwokubiri kasookedde abaana ba Isirayiri bava mu nsi y’e Misiri1:1 Kino kyabaawo oluvannyuma lw’omwezi gumu nga Abayisirayiri batuuse mu ddungu lya Sinaayi (Kuv 9:1), ate nga wayiseewo omwezi gumu bukya Eweema ya Mukama ezimbibwa (Kuv 40:17), ate n’oluvannyuma lw’ennaku kkumi na ttaano nga kyebajje bakwate Embaga ey’Okuyitako mu Sinaayi. N’amugamba nti: 21:2 Kuv 30:11-16; Kbl 26:2“Bala ekibiina kyonna eky’abaana ba Isirayiri ng’obategeka mu bika byabwe, ne mu mpya zaabwe, ng’owandiika erinnya lya buli musajja kinnoomu ku lukalala. 31:3 Kuv 30:14Ggwe ne Alooni mujja kutegeka abasajja bonna ab’omu Isirayiri abawezezza emyaka amakumi abiri egy’obukulu n’okusingawo, abatuuse okuyingira mu magye, mubabalire mu bibinja byabwe. 41:4 a nny 16 b Kuv 18:21; Ma 1:15Munaayambibwako omusajja omu omu okuva mu buli kika, nga ye mukulu w’oluggya lwa bajjajjaabe.
51:5 Lub 29:32; Ma 33:6; Kub 7:5“Gano ge mannya g’abasajja abajja okubayambako:
“Aliva mu kika kya Lewubeeni ye Erizuuli mutabani wa Sedewuli;
6mu kya Simyoni ye Serumiyeeri mutabani wa Zulisadaayi;
71:7 a Lub 29:35; Zab 78:68 b Lus 4:20; 1By 2:10; Luk 3:32mu kya Yuda ye Nakusoni mutabani wa Amminadaabu;
81:8 Lub 30:18mu kya Isakaali ye Nesaneri mutabani wa Zuwaali;
91:9 nny 30mu kya Zebbulooni ye Eriyaabu mutabani wa Keroni.
101:10 nny 32Okuva mu baana ba Yusufu:
mu kya Efulayimu ye Erisaama mutabani wa Ammikudi;
mu kya Manase ye Gamalyeri mutabani wa Pedazuuli.
11Aliva mu kika kya Benyamini ye Abidaani mutabani wa Gidyoni;
121:12 nny 38mu kya Ddaani ye Akiyezeeri mutabani wa Amisadaayi;
131:13 nny 40mu kya Aseri ye Pagiyeeri mutabani wa Okulaani;
141:14 Kbl 2:14mu kya Gaadi ye Eriyasaafu mutabani wa Deweri;
151:15 nny 42mu kya Nafutaali ye Akira mutabani wa Enani.”
161:16 a Kuv 18:25 b nny 4; Kuv 18:21; Kbl 7:2Abo be basajja abaalondebwa okuva mu kibiina, nga be bakulembeze ab’ebika bya bajjajjaabwe. Abo nga be bakulu b’ebika bya Isirayiri.
Ebika n’obunene bwabyo
17Awo Musa ne Alooni ne batwala abasajja abo abaatuddwa amannya gaabwe, 181:18 a nny 1 b Ezr 2:59; Beb 7:3ne bakuŋŋaanya ekibiina ky’abantu bonna ku lunaku olw’olubereberye olw’omu mwezi ogwokubiri. Awo abantu bonna ne beewandiisa mu bujjajja bwabwe ne mu bika byabwe awamu ne mu mpya zaabwe. Abasajja abo abaali bawezezza emyaka amakumi abiri egy’obukulu n’okusingawo, amannya gaabwe ne gawandiikibwa kinnoomu ku lukalala, 19nga Mukama bwe yalagira Musa. Bw’atyo Musa n’ababalira mu Ddungu lya Sinaayi:
201:20 Kbl 26:5-11; Kub 7:5Ab’omu bazzukulu ba Lewubeeni, mutabani wa Isirayiri omubereberye:
Abasajja bonna ab’emyaka egy’obukulu amakumi abiri n’okusingawo, nga batuuse n’okuyingira mu magye, baawandiikibwa amannya gaabwe kinnoomu, ng’ebiwandiiko by’ebika byabwe n’eby’empya zaabwe bwe byali. 21Abaabalibwa okuva mu kika kya Lewubeeni baali emitwalo ena mu kakaaga mu bitaano (46,500).
221:22 Kbl 26:12-14; Kub 7:7Ab’omu bazzukulu ba Simyoni:
Abasajja bonna ab’emyaka egy’obukulu amakumi abiri n’okusingawo nga batuuse n’okuyingira mu magye, baawandiikibwa amannya gaabwe kinnoomu, ng’ebiwandiiko by’ebika byabwe n’eby’empya zaabwe bwe byali. 23Abaabalibwa okuva mu kika kya Simyoni baali emitwalo etaano mu kenda mu ebikumi bisatu (59,300).
241:24 Lub 30:11; Kbl 26:15-18; Kub 7:5Ab’omu bazzukulu ba Gaadi:
Abasajja bonna ab’emyaka egy’obukulu amakumi abiri n’okusingawo, nga batuuse n’okuyingira mu magye, baawandiikibwa amannya gaabwe kinnoomu, ng’ebiwandiiko by’ebika byabwe, n’eby’empya zaabwe bwe byali. 25Abaabalibwa okuva mu kika kya Gaadi baali emitwalo ena mu enkumi ttaano mu lukaaga mu amakumi ataano (45,650).
261:26 Lub 29:35; Kbl 26:19-22; Mat 1:2; Kub 7:5Ab’omu bazzukulu ba Yuda:
Abasajja bonna ab’emyaka egy’obukulu amakumi abiri n’okusingawo, nga batuuse n’okuyingira mu magye, baawandiikibwa amannya gaabwe kinnoomu, ng’ebiwandiiko by’ebika byabwe n’eby’empya zaabwe bwe byali. 27Abaabalibwa okuva mu kika kya Yuda baali emitwalo musanvu mu enkumi nnya mu lukaaga (74,600).
281:28 Kbl 26:23-25; Kub 7:7Ab’omu bazzukulu ba Isakaali:
Abasajja bonna ab’emyaka egy’obukulu amakumi abiri n’okusingawo, nga batuuse n’okuyingira mu magye, baawandiikibwa amannya gaabwe, kinnoomu, ng’ebiwandiiko by’ebika byabwe n’eby’empya zaabwe bwe byali. 29Abaabalibwa okuva mu kika kya Isakaali baali emitwalo etaano mu enkumi nnya mu ebikumi bina (54,400).
301:30 Kbl 26:26-27; Kub 7:8Ab’omu bazzukulu ba Zebbulooni:
Abasajja bonna ab’emyaka egy’obukulu amakumi abiri n’okusingawo, nga batuuse n’okuyingira mu magye, baawandiikibwa amannya gaabwe kinoomu, ng’ebiwandiiko by’ebika byabwe n’eby’empya zaabwe bwe byali. 31Abaabalibwa okuva mu kika kya Zebbulooni baali emitwalo etaano mu kasanvu mu ebikumi bina (57,400).
321:32 Kbl 26:35-37Okuva mu batabani ba Yusufu:
Ab’omu bazzukulu ba Efulayimu
Abasajja bonna ab’emyaka egy’obukulu amakumi abiri n’okusingawo, nga batuuse n’okuyingira mu magye, baawandiikibwa amannya gaabwe kinnoomu, ng’ebiwandiiko by’ebika byabwe n’eby’empya zaabwe bwe byali. 33Abaabalibwa okuva mu kika kya Efulayimu baali emitwalo ena mu ebikumi bitaano (40,500).
341:34 Kbl 26:28-34; Kub 7:6Ab’omu bazzukulu ba Manase:
Abasajja bonna ab’emyaka egy’obukulu amakumi abiri n’okusingawo, nga batuuse n’okuyingira mu magye, baawandiikibwa amannya gaabwe kinnoomu, ng’ebiwandiiko by’ebika byabwe n’eby’empya zaabwe bwe byali. 35Abaabalibwa okuva mu kika kya Manase baali emitwalo esatu mu enkumi bbiri mu ebikumi bibiri (32,200).
361:36 Kbl 26:38-41; 2By 17:17; Kub 7:8Ab’omu bazzukulu ba Benyamini:
Abasajja bonna ab’emyaka egy’obukulu amakumi abiri n’okusingawo, nga batuuse n’okuyingira mu magye, baawandiikibwa amannya gaabwe kinnoomu, ng’ebiwandiiko by’ebika byabwe n’eby’empya zaabwe bwe byali. 37Abaabalibwa okuva mu kika kya Benyamini baali emitwalo esatu mu enkumi ttaano mu ebikumi bina (35,400).
381:38 Lub 30:6; Kbl 26:42-43Ab’omu bazzukulu ba Ddaani:
Abasajja bonna ab’emyaka egy’obukulu amakumi abiri n’okusingawo nga batuuse n’okuyingira mu magye, baawandiikibwa amannya gaabwe kinnoomu, ng’ebiwandiiko by’ebika byabwe n’eby’empya zaabwe bwe byali. 39Abaabalibwa okuva mu kika kya Ddaani baali emitwalo mukaaga mu enkumi bbiri mu lusanvu (62,700).
401:40 Kbl 26:44-47; Kub 7:6Ab’omu bazzukulu ba Aseri:
Abasajja bonna ab’emyaka egy’obukulu amakumi abiri n’okusingawo, nga batuuse n’okuyingira mu magye, baawandiikibwa amannya gaabwe kinnoomu, ng’ebiwandiiko by’ebika byabwe n’eby’empya zaabwe bwe byali. 41Abaabalibwa okuva mu kika kya Aseri baali emitwalo ena mu lukumi mu ebikumi bitaano (41,500).
421:42 Kbl 26:48-50; Kub 7:6Ab’omu bazzukulu ba Nafutaali:
Abasajja bonna ab’emyaka egy’obukulu amakumi abiri n’okusingawo, nga batuuse n’okuyingira mu magye, baawandiikibwa amannya gaabwe kinnoomu, ng’ebiwandiiko by’ebika byabwe n’eby’empya zaabwe bwe byali. 43Abaabalibwa okuva mu kika kya Nafutaali baali emitwalo etaano mu enkumi ssatu mu ebikumi bina (53,400).
441:44 Kbl 26:64Abo be basajja Musa ne Alooni be baabala, nga bayambibwako abakulembeze ab’omu Isirayiri ekkumi n’ababiri, nga buli omu akiikiridde ekika kye. 45Abasajja bonna abaana ba Isirayiri abaali bawezezza emyaka egy’obukulu amakumi abiri n’okusingawo, nga batuuse n’okuyingira mu magye ga Isirayiri bwe batyo ne babalirwa mu bika byabwe. 461:46 Kuv 12:37; 38:26; Kbl 2:32; 26:51Obungi bwabwe bonna abaabalibwa okugatta awamu baali bawera emitwalo nkaaga mu enkumi ssatu mu ebikumi bitaano mu amakumi ataano (603,550).
Abaleevi bo Tebaabalibwa
471:47 a Kbl 2:33; 26:57 b Kbl 4:3, 49Abazzukulu ab’omu mpya ez’omu bika ebirala bwe baali babalibwa, bo ab’omu kika kya Leevi tebaabalibwa. 48Kubanga Mukama Katonda yali agambye Musa nti, 49“Ab’omu kika kya Leevi tababalanga wadde okubagatta awamu n’emiwendo gy’abaana ba Isirayiri abalala.” 501:50 Kuv 38:21; Bik 7:44Era n’amugamba nti, “Naye Abaleevi obawanga omulimu ogw’okulabirira Eweema ey’Obujulirwa n’ebintu byamu byonna awamu ne byonna ebigigenderako. Banaasitulanga Eweema n’ebyamu byonna, banaagirabiriranga era banaasiisiranga okugyetooloola. 511:51 Kbl 3:38; 4:1-33Eweema bw’eneebanga etwalibwa mu kifo ekirala, Abaleevi be banaagisimbulanga, era bwe kineetaagisanga okugissa mu kifo awalala, Abaleevi be banaagisimbangawo. Omuntu omulala yenna bw’anaagisembereranga anaafanga. 521:52 Kbl 2:2; Zab 20:5Abaana ba Isirayiri banaasiisiranga mu bibinja, nga buli musajja ali mu lusiisira lwe n’ebendera ye ku bubwe. 531:53 a Lv 10:6; Kbl 16:46; 18:5 b Kbl 18:2-4Naye Abaleevi bo banaasimbanga eweema zaabwe okwebungulula Eweema ey’Obujulirwa, abaana ba Isirayiri baleme kutuukibwako busungu bwa Mukama. Abaleevi be banaabanga n’obuvunaanyizibwa obw’okulabirira Eweema ey’Obujulirwa.”
54Abaana ba Isirayiri ne bakola ebyo byonna nga Mukama Katonda bwe yalagira Musa.
1And the LORD spake unto Moses in the wilderness of Sinai, in the tabernacle of the congregation, on the first day of the second month, in the second year after they were come out of the land of Egypt, saying, 2Take ye the sum of all the congregation of the children of Israel, after their families, by the house of their fathers, with the number of their names, every male by their polls; 3From twenty years old and upward, all that are able to go forth to war in Israel: thou and Aaron shall number them by their armies. 4And with you there shall be a man of every tribe; every one head of the house of his fathers.
5¶ And these are the names of the men that shall stand with you: of the tribe of Reuben; Elizur the son of Shedeur. 6Of Simeon; Shelumiel the son of Zurishaddai. 7Of Judah; Nahshon the son of Amminadab. 8Of Issachar; Nethaneel the son of Zuar. 9Of Zebulun; Eliab the son of Helon. 10Of the children of Joseph: of Ephraim; Elishama the son of Ammihud: of Manasseh; Gamaliel the son of Pedahzur. 11Of Benjamin; Abidan the son of Gideoni. 12Of Dan; Ahiezer the son of Ammishaddai. 13Of Asher; Pagiel the son of Ocran. 14Of Gad; Eliasaph the son of Deuel.1.14 Deuel: also called, Reuel 15Of Naphtali; Ahira the son of Enan. 16These were the renowned of the congregation, princes of the tribes of their fathers, heads of thousands in Israel.
17¶ And Moses and Aaron took these men which are expressed by their names: 18And they assembled all the congregation together on the first day of the second month, and they declared their pedigrees after their families, by the house of their fathers, according to the number of the names, from twenty years old and upward, by their polls. 19As the LORD commanded Moses, so he numbered them in the wilderness of Sinai. 20And the children of Reuben, Israel’s eldest son, by their generations, after their families, by the house of their fathers, according to the number of the names, by their polls, every male from twenty years old and upward, all that were able to go forth to war; 21Those that were numbered of them, even of the tribe of Reuben, were forty and six thousand and five hundred.
22¶ Of the children of Simeon, by their generations, after their families, by the house of their fathers, those that were numbered of them, according to the number of the names, by their polls, every male from twenty years old and upward, all that were able to go forth to war; 23Those that were numbered of them, even of the tribe of Simeon, were fifty and nine thousand and three hundred.
24¶ Of the children of Gad, by their generations, after their families, by the house of their fathers, according to the number of the names, from twenty years old and upward, all that were able to go forth to war; 25Those that were numbered of them, even of the tribe of Gad, were forty and five thousand six hundred and fifty.
26¶ Of the children of Judah, by their generations, after their families, by the house of their fathers, according to the number of the names, from twenty years old and upward, all that were able to go forth to war; 27Those that were numbered of them, even of the tribe of Judah, were threescore and fourteen thousand and six hundred.
28¶ Of the children of Issachar, by their generations, after their families, by the house of their fathers, according to the number of the names, from twenty years old and upward, all that were able to go forth to war; 29Those that were numbered of them, even of the tribe of Issachar, were fifty and four thousand and four hundred.
30¶ Of the children of Zebulun, by their generations, after their families, by the house of their fathers, according to the number of the names, from twenty years old and upward, all that were able to go forth to war; 31Those that were numbered of them, even of the tribe of Zebulun, were fifty and seven thousand and four hundred.
32¶ Of the children of Joseph, namely, of the children of Ephraim, by their generations, after their families, by the house of their fathers, according to the number of the names, from twenty years old and upward, all that were able to go forth to war; 33Those that were numbered of them, even of the tribe of Ephraim, were forty thousand and five hundred.
34¶ Of the children of Manasseh, by their generations, after their families, by the house of their fathers, according to the number of the names, from twenty years old and upward, all that were able to go forth to war; 35Those that were numbered of them, even of the tribe of Manasseh, were thirty and two thousand and two hundred.
36¶ Of the children of Benjamin, by their generations, after their families, by the house of their fathers, according to the number of the names, from twenty years old and upward, all that were able to go forth to war; 37Those that were numbered of them, even of the tribe of Benjamin, were thirty and five thousand and four hundred.
38¶ Of the children of Dan, by their generations, after their families, by the house of their fathers, according to the number of the names, from twenty years old and upward, all that were able to go forth to war; 39Those that were numbered of them, even of the tribe of Dan, were threescore and two thousand and seven hundred.
40¶ Of the children of Asher, by their generations, after their families, by the house of their fathers, according to the number of the names, from twenty years old and upward, all that were able to go forth to war; 41Those that were numbered of them, even of the tribe of Asher, were forty and one thousand and five hundred.
42¶ Of the children of Naphtali, throughout their generations, after their families, by the house of their fathers, according to the number of the names, from twenty years old and upward, all that were able to go forth to war; 43Those that were numbered of them, even of the tribe of Naphtali, were fifty and three thousand and four hundred.
44These are those that were numbered, which Moses and Aaron numbered, and the princes of Israel, being twelve men: each one was for the house of his fathers. 45So were all those that were numbered of the children of Israel, by the house of their fathers, from twenty years old and upward, all that were able to go forth to war in Israel; 46Even all they that were numbered were six hundred thousand and three thousand and five hundred and fifty.
47¶ But the Levites after the tribe of their fathers were not numbered among them. 48For the LORD had spoken unto Moses, saying, 49Only thou shalt not number the tribe of Levi, neither take the sum of them among the children of Israel: 50But thou shalt appoint the Levites over the tabernacle of testimony, and over all the vessels thereof, and over all things that belong to it: they shall bear the tabernacle, and all the vessels thereof; and they shall minister unto it, and shall encamp round about the tabernacle. 51And when the tabernacle setteth forward, the Levites shall take it down: and when the tabernacle is to be pitched, the Levites shall set it up: and the stranger that cometh nigh shall be put to death. 52And the children of Israel shall pitch their tents, every man by his own camp, and every man by his own standard, throughout their hosts. 53But the Levites shall pitch round about the tabernacle of testimony, that there be no wrath upon the congregation of the children of Israel: and the Levites shall keep the charge of the tabernacle of testimony. 54And the children of Israel did according to all that the LORD commanded Moses, so did they.


text:
Bannansi ba Kenya n’emikwano okuva ebweru wa Kenya bakuƞƞaanye mu bungi,okukungubagira eyali president wa Kenya ow’okusatu Emilio Stanley Mwai Kibaki.
Gino gy’emikolo gy’eggwanga emitongole egyokumukungubagira, gibadde mu kisaawe kya Nyayo National Stadium mu kibuga Nairobi.
Abantu ba bulijjjo baabakkiriza okwetaba ku mikolo gino, era ekisaawe kyonna ekituuza abantu emitwalo esatu kibadde kijjudde, wadde ng’enkuba yakedde kufudemba.
Lubadde lunaku lwakuwummula mu Kenya wonna okukungubagora Kibaki.
President Uhuru Kenyatta yaakulembeddemu abakungubazi.
Kenyatta ayogedde ku mugenzi Kibaki ng’omuzira w’eggwanga atalyerabirwa mu byafaayo, olw’amaanyi geyassaamu okulwanirira obwetwaze bw’eggwanga eryo buli omu mweyeeyagalira kati.
Kenyatta agambye nti Kibaki abadde mukulembeze alina emmunyeenyeso mu buweereza bwe na byonna byeyakolera eggwanga byalinga ku mulamwa.
Omumyuka wa president wa Kenya Dr.William Ruto ayogedde ku Kibaki ng’omusajja eyasima omusingi gw’ebyobufuzi ogwa democrasia, Kenya n’okutuusa kati kweyimiridde nga tenyeenyezebwa.
Ruto atenderezza Kibaki nti abadde mugezi mu nsonga z’eby’enfuna n’obukulembeze obwenyumirizibwamu buli munnansi n’abalala abali mu mawanga amalala.
Akulira oludda oluvuganya government ya Kenya Papa Laira Odinga ayogedde ku mugenzi Kibaki ng’omuntu omugezi atawunyikamu, eyakyawa omuze gw’obulyi bwenguzi era n’akola ekisoboka okugukendeeza mu ggwanga lye.
Jimmy Kibaki, ayogedde ku lw’abennyumba ya Kibaki, agambye nti kitaabwe abadde n’omukwano gw’omuzadde ogutagambika, mwoyo gwa ggwanga eyaweereza ensi ye n’omutima gwe gwonna.
Ba President b’amawanga amalala okuli Cyril Ramaphosa owa South Africa ne Sahle Work-Zewde owa Ethiopia nabo boogedde ku mugenzi, ng’omusajja abadde ayagala ennyo obwegassi bw’amawanga ga Africa.
President wa South Sudan Salva Kiir atenderezza nnyo omugenzi olw’amaanyi geyateekamu mu nteeseganya z’okuzza emirembe mu Sudan, omwava okwetongola kwa South Sudan.
Amawanga amalala aga East Africa nago gakiikiriddwa Uganda ekiikiriddwa omumyuka wa president Jesca Alupo, Rwanda ekiikiriddwa Ssaabaminister, Tanzania ekiikiriddwa mumyuka.
Zimbabwe, Malawi ne Srilanka nazo ziweerezza ababaka.
Kibaki yali president wa Kenya ow’okusatu, yadda mu bigere bya Daniel Arap Moi.
Kibaki yafuga Kenya okuva mu december wa 2002 okutuuka nga 9 April 2013.
Emilio Stanley Mwai Kibaki yava mu bulamu bwensi ku myaka 90 egy’obukulu.
Yazaalibwa nga 15 November 1931 mu kitundu kye Othaya Nyeri county.
Baazaalibwa abaana musanvu, Kibaki yeyali omuggalanda.
Kati wasigaddewo muganda we omu ayitibwa Waitherero.
Emilio Stanley Mwai Kibaki yafa nga 22 April,2022 wakuziikibwa olunaku lw’enkya 30 April, 2022 mu bitundu bye Othaya Nyeri county.


text:
1 Ebyomumirembe 17
Endagaano Enkadde nʼEndagaano Empya
Okusuubiza kwa Mukama eri Dawudi
17 (A)Awo Dawudi ng’amaze okukkalira mu nnyumba ye mu lubiri, n’agamba nnabbi Nasani nti, “Teebereza, nze mbeera mu lubiri olwazimbibwa n’emivule, naye nga essanduuko ey’endagaano ya Mukama ebeera mu weema.”
2 (B)Nasani n’addamu Dawudi nti, “Ky’olowooza kyonna mu mutima gwo kikole, kubanga Katonda ali wamu naawe.” 3 Ekiro ekyo ekigambo kya Mukama ne kijjira Nasani nti,
4 (C)“Genda otegeeze omuddu wange Dawudi nti, ‘Bw’ati bw’ayogera Mukama nti si gwe ojja okunzimbira ennyumba mwe nnaabeeranga. 5 Sibeeranga mu nnyumba kasookedde nzija Isirayiri mu Misiri, okutuusa ku lunaku lwa leero. Nvudde mu weema emu ne nzira mu ndala, ne nva mu kifo ekimu ne nzira mu kirala. 6 Mu bifo byonna bye ntambuddemu ne Isirayiri yenna, nnina kye nnali ŋŋambye omulamuzi wa Isirayiri, kw’abo be nalagira okukulembera abantu bange nti, “Kiki ekibalobedde, okunzimbira ennyumba ey’emivule?” ’
7 (D)“Kaakano nno tegeeza omuddu wange Dawudi nti, ‘Bw’ati bw’ayogera Mukama ow’eggye nti, nakuggya ku ttale ng’olunda ndiga, ne nkufuula omukulembeze ow’abantu bange Isirayiri. 8 Mbadde naawe buli gy’ogenze, era nzikiririzza abalabe bo bonna mu maaso go. Ndifuula erinnya lyo okuba ekkulu, ne liba ng’erimu ku g’abasajja abamanyiddwa mu nsi. 9 Era abantu bange Isirayiri ndibawa ekifo, kibeere ekifo kyabwe eky’olubeerera, nga tebatawanyizibwa, n’abantu ababi tebalibacocca, nga bwe baakolanga olubereberye, 10 (E)era nga bwe bakola kati kasookedde nnonda abalamuzi okufuga abantu bange Isirayiri. Ndikuwa obuwanguzi okuba omukulembeze w’abantu bange Isirayiri. Ndikuwa obuwanguzi eri abalabe bo bonna.
“ ‘Nkirangirira gy’oli kaakano nti Mukama alikuzimbira ennyumba: 11 Ennaku zo bwe zirituuka, era n’ogenda okubeera ne bajjajjaabo, ndiyimusa ezzadde lyo okuba obusika bwo, omu ku batabani bo ddala, era ndinyweza obwakabaka bwe. 12 (F)Oyo y’alinzimbira ennyumba, era ndinyweza entebe ey’obwakabaka bwe emirembe gyonna. 13 (G)Ndiba kitaawe, naye aliba mwana wange, era sirimukyawa, nga bwe nakyawa oyo eyakusooka. 14 (H)Ye y’aliba omukulu mu nnyumba yange ne mu bwakabaka bwange emirembe gyonna, era entebe ye ey’obwakabaka eribeerera emirembe gyonna.’ ”
15 Awo Nasani n’ategeeza Dawudi ebigambo byonna eby’okubikkulirwa okwo.
Esaala ya Dawudi
16 Awo Kabaka Dawudi n’agenda n’atuula mu maaso ga Mukama n’ayogera nti,
“Nze ani, Ayi Mukama Katonda, era ennyumba yange kye ki, gwe okuntuusa wano? 17 Kino tekyali kitono mu maaso go, okwogera ku bigenda okuba ku nnyumba ey’omuddu wo, n’ontunuulira ng’omu ku basajja abasingirayo ddala ekitiibwa, Ayi Mukama Katonda.
18 “Dawudi ayinza kwongerako ki ku ebyo okumuwa ekitiibwa bwe kityo, kubanga ggwe omanyi omuddu wo. 19 (I)Olw’omuddu wo Ayi Mukama Katonda, n’olw’okusiima kwo, okoze ebintu bino ebikulu, era n’osuubiza ebintu ebyo byonna ebikulu bwe bityo.
20 (J)“Tewaliwo akufaanana, Ayi Mukama, era tewali Katonda mulala wabula ggwe, okusinziira ku bye twewuliridde n’amatu gaffe. 21 (K)Era ggwanga ki mu nsi erifaanana ng’abantu bo Isirayiri, eggwanga Katonda lye wanunula ggwe kennyini, ne weekolera erinnya, era n’okola ebikolwa eby’amaanyi, n’ebyewunyisa bwe wagoba amawanga okuva mu maaso g’abantu bo, be wanunula okuva mu Misiri? 22 (L)Abantu bo Abayisirayiri wabafuulira ddala babo emirembe gyonna, era ggwe Ayi Mukama wafuuka Katonda waabwe.
23 (M)“Kaakano, Ayi Mukama Katonda, kye wasuubiza omuddu wo n’ennyumba ye kinywezebwe emirembe gyonna. 24 Kola nga bwe wasuubiza, erinnya lyo ligulumizibwenga emirembe gyonna, n’abantu boogerenga nti, Mukama ow’Eggye, Katonda afuga Isirayiri, ye Katonda wa Isirayiri! Era ennyumba ey’omuddu wo Dawudi erinywezebwa mu maaso go.
25 “Ayi Katonda wange, wakibikulidde omuddu wo nti olimuzimbira ennyumba, era omuddu wo kyavudde ajja okukwebaza. 26 Ggwe Ayi Mukama oli Katonda, era osuubizza omuddu wo ebirungi ebyo. 27 (N)Kaakano osiimye okuwa ennyumba ey’omuddu wo omukisa, ebeerewo emirembe gyonna mu maaso go kubanga, ggwe Ayi Mukama Katonda ogiwadde omukisa, era egya kuba ya mukisa emirembe gyonna.”
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Tag: Uganda Parliament
NRM Decides fate of Zaake after Opposition walkoutThe Opposition in Parliament has condemned how the House moved and passed a censure motion against Mityana Municipality MP Francis Zaake from ...
Heavy Security in Parliament #AgeLimitTension and anxiety today surrounded Uganda’s parliament with heavy deployment from both the Uganda Police and military Police. Roads close to parliament ...
Okwaza Kususse Ku PaalamentiObunkenke bubadde okwetooloola paalimenti olwa leero wakati mu kulindirira paalimenti okuteesa ku kyokuggya ekkomo ku myaka. Poliii ebadde eyiiriddwa mu bitundu ebyenjawulo ...
Bannamateeka Bawadde Ababaka AmageziGavumenti ereeta etteeka nti buli musango gwa ddembe lya buntu guwozesebwanga kkooti nkulu nti yeelina obumanyirivu n’obusobozi okuwozesa emisango gino. Wabula olwaleero ...
Minisiita Awabudde Bya RwomushanaEkitongole ekuvunanyizibwa ku byempuliziganya ekya Uganda Communication Commission kitandiise okunonyereza kubigambo ebyayogerwa eyaali mbega wa gavumenti Charles Rwomushana ku NBS TV nti ...
Akacankalano mu PaalimentiAkacankalano mu Paalimenti. Abantu ba bulijjo babadde beegezamu okukolayo.
Paalimenti Eddamu NkyaOlunaku lwenkya, ababaka ba paalimenti lwebagenda okuddamu okuteeseza eggwanga oluvannyuma lw’okumala omwezi omulamba nga bali mu luwummula wabula nga bbo balina okusomozebwa ...
NEMA, Parliament Lock Horns over Lwera SandminingMore drama continues, raising questions on who is getting it wrong between environmental watch dog NEMA and the parliamentary committee on natural ...
Paalimenti Eyise Bukubirire Nabbi KakandePaalimenti ezzeemu neragira omusumba w’ekkanisa ya Synagogue Church of Nations Nabbi Samuel Kakande okulabikako mu kakiiko ka paalimenti akakola ku byobugagga eby’omu ...


text:
Museveni Asiimye Poliisi Kubujagalo
Omukulembeze w’eggwanga asiimye byansusso omulimu poliisi gwekoze mu kulwanyisa abeekalakaasi n’okumala bannabyabufuzi ab’oludda oluvuganya amaanyi nga agamba nti obukodyo poliisi bwezze ekozesa ensangi zino bukoze kyamaanyi mu kulinnya obujagalalo ku nfeete.
Bino omukulembeze w’eggwanga abyogeredde ku mukolo gw’okujaguza olunaku lwa poliisi olusokedde ddala mu nsi yonna ku bikujjuko ebibadde ku kisaawe e Kololo.
Pulezidenti akuutidde poliisi okugenda mu maaso nenkola gyeyatandika ey’okuweewenyula abantu kibooko okusinga okukozesa ebintu ebyobulabe nga amasasi okubagumbulula.